sagorsarker/bangla-wikipedia huggingface dataset:
রাগিনী সোনকার

রাগিনী সোনকার (জন্ম: ১১ ডিসেম্বর ১৯৯০) একজন ভারতীয় চিকিৎসক এবং রাজনীতিবিদ যিনি উত্তরপ্রদেশের ১৮তম আইনসভার সদস্য হিসেবে মছলিশহর থেকে সমাজবাদী পার্টির প্রতিনিধিত্ব করছেন। তিনি রাজনীতিবিদ কৈলাস নাথ সোনকারের কন্যা।
সোনকার ১১ ডিসেম্বর ১৯৯০ সালে উত্তরপ্রদেশের বারাণসীতে রাজনীতিবিদ কৈলাশ নাথ সোনকারের ঘরে জন্মগ্রহণ করেন। তিনি কলকাতার আরজি কর মেডিকেল কলেজ ও হাসপাতাল থেকে এমবিবিএস ডিগ্রি অর্জন করেন। সেখানে তিনি কিছুদিন কাজ করেন এবং তারপর নয়াদিল্লির অল ইন্ডিয়া ইনস্টিটিউট অফ মেডিকেল সায়েন্সেস থেকে চক্ষুবিদ্যায় বিশেষজ্ঞতা সহ ডক্টর অফ মেডিসিন ডিগ্রি অর্জন করেন। সোনকার ৪ ফেব্রুয়ারী ২০২০ তারিখে একজন চিকিৎসক সম্বিত মালিককে বিয়ে করেন।
২০২২ সালের উত্তরপ্রদেশ বিধানসভা নির্বাচনে সোনকার মছলিশহর আসন থেকে সমাজবাদী পার্টির প্রার্থী হিসেবে প্রতিনিধিত্ব করে। তিনি ভারতীয় জনতা পার্টির মেহিলাল গৌতমকে ৮,৪৮৪ ভোটের ব্যবধানে পরাজিত করেন, এবং নিজের দলের সদস্য জগদীশ সোনকারের স্থলাভিষিক্ত হন।
অশ্বিনী ইয়ার্দি

অশ্বিনী ইয়ার্দি বলিউড চলচ্চিত্রের একজন প্রযোজক, তিনি "ওএমজি - ওহ মাই গড!," "৭২ মাইলস", "ভাজি ইন প্রবলেম", "ফুগলি" এবং "সিং ইজ ব্লিং" -এর মতো চলচ্চিত্রের প্রযোজনা করেছেন।
টেলিভিশনে ২০ বছরের দীর্ঘ কর্মজীবনের পর, অশ্বিনী ইয়ার্দি ২০১১ সালের ডিসেম্বরে অভিনেতা অক্ষয় কুমারের সাথে "গ্রেজিং গোট পিকচার্স" প্রোডাকশন হাউস গঠন করেন। তিনি জি টিভিতে "সাত ফেরে", "সৈলাব", "কসম সে", "সরকার", "তিন বহুরানিয়াঁ", "বনু ম্যায় তেরি দুলহন", "ঘর কি লক্ষ্মী বেটিয়াঁ", "বনেগি আপনি বাত -"এর মতো ধারাবাহিক প্রযোজনা করেছিলেন। কালার্সে যোগদানের আগে তিনি গানের রিয়েলিটি শো "সা রে গা মা পা চ্যালেঞ্জ" এবং "লিল' চ্যাম্পস-এর" ধারণাও তৈরি করেছিলেন। কালার্সে, তিনি উত্তরণ, বালিকা বধূ, বিগ বস, খতরোঁ কে খিলাড়ি, বীর শিবাজি, লাডোর মতো অনুষ্ঠান নিয়ে আসেন এবং নতুন চ্যানেল জুমিংকে ১ নম্বর স্থানে নিয়ে যান।
তিনি মুম্বাইয়ের এক্সআইসি থেকে মনোবিজ্ঞান, বিজ্ঞাপন এবং বিপণনে বিএ ডিগ্রি অর্জন করেছেন।
মাদাগাস্কারে ইসলাম

মাদাগাস্কারে ইসলাম একটি সংখ্যালঘু ধর্ম। এখানকার বেশিরভাগ মালাগাসি মানুষ খ্রিস্টধর্ম মেনে চলে। মাদাগাস্কারের সংবিধান ধর্মনিরপেক্ষ হওয়ায় মুসলিমরা এখানে স্বাধীনভাবে ধর্ম প্রচার করতে এবং উপাসনালয় তৈরি করতে পারে।
বর্তমানে মাদাগাস্কারে ইসলাম শতাব্দীর পর শতাব্দী ধরে সুপ্রতিষ্ঠিত। বর্তমানে মুসলিমরা মোট জনসংখ্যার ২ থেকে ৫ শতাংশ। মাদাগাস্কারের অধিকাংশ মুসলমান সুন্নি ইসলামের শাফি মাজহাব অনুসরণ করে। তাদের মধ্যে উল্লেখযোগ্য শিয়া সম্প্রদায়ও রয়েছে।
২০২১ সালের হিসাব অনুযা মুসলিমরা জনসংখ্যার প্রায় ২ থেকে ৭ শতাংশ। ২০১১ সালে পণ্ডিত সিগভার্ড ফন সিকার্ড অনুমান করেছিলেন যে ৫ থেকে ৭ শতাংশ মানুষ মুসলিম। তবে এলাকার সামাজিক গতিশীলতার কারণে এ সংখ্যা আরও বেশি হতে পারে। মাদাগাস্কারের বেশিরভাগ মুসলিম দেশটির উত্তর-পশ্চিমাঞ্চলে বাস করে। মাদাগাস্কারের দক্ষিণ-পূর্ব উপকূলেও কিছু মুসলিম বাস করে। মাদাগাস্কারের বেশিরভাগ মুসলিমই স্থানীয় মালাগাসি জাতি থেকে এসেছে। এছাড়া দক্ষিণ এশীয় (যেমন ভারতীয় ও পাকিস্তানি), কমোরিয়ান এবং অন্যান্য আফ্রিকান মুসলিমও রয়েছে। 
মাদাগাস্কারে মালাগাসি সম্প্রদায়ের মানুষদের ইসলাম গ্রহণের সংখ্যা দিনদিন বাড়ছে। ধারণা করা হয়, প্রতি বছর কয়েক লাখ মালাগাসি ইসলাম ধর্ম গ্রহণ করে। 
দশম এবং একাদশ শতাব্দীর শুরুতে, আরব নাবিকরা তাদের নৌকায় করে আফ্রিকার পূর্ব উপকূলে অভিযান চালাত এবং মাদাগাস্কারের পশ্চিম উপকূলে বসতি ও বাণিজ্য কেন্দ্র স্থাপন করত। মুসলিম ভূগোলবিদ আল-ইদ্রিসি তার রচনায় মাদাগাস্কারের বিস্তারিত বর্ণনা দিয়েছেন। প্রথম দিকের উল্লেখযোগ্য বসতিস্থাপনকারীদের মধ্যে ছিল "জাফিরামিনিয়া" । তারা আন্তেমোরো, আন্তানোসি এবং পূর্ব উপকূলের অন্যান্য জাতিগোষ্ঠীর পূর্বপুরুষ ছিল। তারা দ্বীপের উত্তর-পশ্চিম অংশ (মাজুঙ্গা এলাকা) এ বসবাস স্থাপন করে। তারা প্রথম প্রকৃতপক্ষে এ দ্বীপে ইসলাম নিয়ে আসেন।
আরব মুসলিম অভিবাসীর সংখ্যা ইন্দোনেশিয়ান ও বান্টুদের তুলনায় কম ছিল। কিন্তু তাদের প্রভাব অনেক ছিল। মালাগাসি ভাষায় ঋতু, মাস, দিন এবং মুদ্রার নাম ইসলাম থেকে এসেছে। খৎনা, শস্যের সাম্প্রদায়িক ভাণ্ডার এবং বিভিন্ন অভিবাদনের রীতিও ইসলামী। আরব জাদুকররা("ওম্বিয়াসি" ) মালাগাসি উপজাতীয় রাজ্যের দরবারে প্রভাবশালী হয়ে ওঠে। "সোরাবে" হলো আরবি অক্ষরভিত্তিক একটি লিপি। এটি মালাগাসি ভাষা ও বিশেষ করে আন্তেমোরো উপভাষা লেখার জন্য ব্যবহৃত হয়। আরবরাই প্রথম মালাগাসিদের উৎপত্তি সঠিকভাবে বের করে বলেছিল এই দ্বীপে ইন্দোনেশিয়ানরা বসতি স্থাপন করেছিল।
১৯৬০ সালে ফ্রান্স থেকে স্বাধীনতার পর মাদাগাস্কার সোভিয়েত ইউনিয়নের সাথে ঘনিষ্ঠ সম্পর্ক গড়ে তোলে। তারা ধর্মনিরপেক্ষতায় কঠোর ছিল। ফলে মাদাগাস্কারে ইসলামসহ সব ধর্মের বিকাশে বাধা তৈরি হয়। কিন্তু ১৯৮০-এর দশকে মাদাগাস্কার সোভিয়েত ইউনিয়ন থেকে দূরে সরে ফ্রান্সের দিকে ঝুঁকে। আধুনিক সময়ে ইসলামের চর্চা আবার জোরদার হয়েছে। 
২০১৭ সালে জাতীয়তা আইন পাসের পরও দেশে জন্ম নেওয়া মুসলিমরা জানিয়েছে যে, বংশপরম্পরায় এখানে বসবাস করলেও তারা মালাগাসি জাতীয়তা পাচ্ছে না। 
কিছু মালাগাসি মুসলিম বলেছে, তাদের নাম মালাগাসি মনে না হওয়ায় সরকারি অফিসে কাগজপত্র পেতে সমস্যা হয়। কেউ কেউ জাতীয় পরিচয়পত্র থাকা সত্ত্বেও বিদেশি হিসেবে উপহাস ও হয়রানির শিকার হয়েছে।
অনুরাধা আচার্য

অনুরাধা আচার্য (জন্ম ১৯৭২) একজন ভারতীয় উদ্যোক্তা। তিনি ওসিমাম বায়ো সলিউশনস এবং "ম্যাপমাইজিনোম"-এর প্রতিষ্ঠাতা এবং সিইও। ২০১১ সালে ওয়ার্ল্ড ইকোনমিক ফোরাম তাঁকে ইয়ং গ্লোবাল লিডার খেতাবে ভূষিত করে।
অনুরাধা আচার্যের জন্ম বিকানীরে হলেও জীবনের বেশিরভাগ সময় তিনি খড়গপুরে কাটিয়েছেন। তিনি ১৯৯৫ সালে আইআইটি খড়গপুর থেকে স্নাতক হন। এরপর তিনি ১৯৯৫ সালে শিকাগোতে চলে যান এবং শিকাগোর ইলিনয় বিশ্ববিদ্যালয় থেকে পদার্থবিদ্যায় স্নাতকোত্তর এবং এমআইএস (ম্যানেজমেন্ট ইনফরমেশন সিস্টেমস) ডিগ্রি অর্জন করেন।
অনুরাধা আচার্য হলেন ওসিমাম বায়ো সলিউশনের প্রতিষ্ঠাতা এবং সিইও, এই সংস্থাটি আবিষ্কার, উন্নয়ন এবং ডায়াগনস্টিকসের জন্য একটি জিনোমিক্স (একটি জীবের সম্পূর্ণ জিন সেটের অধ্যয়ন) আউটসোর্সিং কোম্পানি, যাদের সদর দপ্তর ২০০০ থেকে ২০১৩ সাল পর্যন্ত ভারতের হায়দ্রাবাদে ছিল। তিনি পশ্চিমবঙ্গের কল্যাণীতে অবস্থিত ন্যাশনাল ইনস্টিটিউট অফ বায়োমেডিকেল জিনোমিক্সের বোর্ডে বৈজ্ঞানিক ও শিল্প গবেষণা পরিষদের গভর্নিং বডির সদস্য হিসেবে এবং গ্লোবাল এজেণ্ডা কাউন্সিল অন জেনেটিক্স ২০১১-এর ভাইস চেয়ারপারসন হিসেবেও কাজ করেন।
তিনি ম্যাপমাইজিনোমের প্রতিষ্ঠাতা এবং সিইও - এটি একটি আণবিক ডায়াগনস্টিক কোম্পানি যা ব্যক্তিগত জিনোমিক্স এবং ডায়াগনস্টিক পণ্য সরবরাহ করে।
তিনি অ্যাসোসিয়েশন অফ বায়োটেক এন্টারপ্রাইজেসের বোর্ড সদস্য, অ্যাকশন ফর ইণ্ডিয়ার উপদেষ্টা বোর্ডে এবং আইভিক্যাপ ভেঞ্চারসের পরামর্শদাতা বোর্ডে রয়েছেন। মেরিল্যাণ্ড-ভিত্তিক কোম্পানি জিন লজিকের জিনোমিক্স বিভাগটি ২০০৭ সালে ওসিমাম অধিগ্রহণ করে এবং ২০১২ সালে ওসিমাম ব্যবসার একটি অংশ (বায়োরিপোজিটরি) ট্রান্সজেনোমিক্সের কাছে বিক্রি করে এবং বাকি ব্যবসা ভারতে স্থানান্তরিত করে।
ওসিমাম প্রতিষ্ঠার আগে, তিনি এসইআই ইনফরমেশন নামে একটি পরামর্শদাতা সংস্থা এবং ম্যান্টিস ইনফরমেশন নামে একটি টেলিযোগাযোগ সফটওয়্যার সংস্থায় বিভিন্ন পদে অধিষ্ঠিত ছিলেন, যা পরবর্তীতে ডাইনেজি কর্পোরেশন দ্বারা অধিগ্রহণ করা হয়েছে।
২০০৬ সালে রেড হেরিং ম্যাগাজিন অনুরাধা আচার্যকে ৩৫ বছরের কম বয়সী ২৫ জন টেক টাইটানের তালিকায় অন্তর্ভুক্ত করেছিল। তিনি বায়োস্পেকট্রাম ম্যাগাজিন কর্তৃক বর্ষসেরা উদ্যোক্তা পুরস্কার এবং ২০০৮ সালে অ্যাস্টিয়া লাইফ সায়েন্স ইনোভেটর্স অ্যাওয়ার্ডও পেয়েছেন। তাঁকে বিশ্ব অর্থনৈতিক ফোরাম কর্তৃক ২০১১ সালের তরুণ বিশ্ব নেতা হিসেবে সম্মানিত করা হয়েছে। ২০১৫ সালে ইকোনমিক টাইমস কর্তৃক তাঁকে ইটি উইমেন অ্যাহেড সম্মাননা প্রদান করা হয়। ফোর্বস কর্তৃক ২০১৮ সালের ডব্লিউ-পাওয়ার ট্রেলব্লেজারে তাঁর নাম ছিল।
অনুরাধা আচার্যের কবিতার ওপর একটি বই প্রকাশিত হয়েছে যার নাম "অ্যাটোমিক পোহে- র‍্যাণ্ডম রাইমস অ্যাট অড টাইমস- অন সায়েন্স, নন সায়েন্স অ্যাণ্ড ননসেন্স"। তিনি "ফার্মাসিউটিক্যাল আউটসোর্সিং: ডিসকভারি অ্যাণ্ড প্রিক্লিনিক্যাল সার্ভিসেস (ফার্মাসিউটিক্যাল আউটসোর্সিং, খণ্ড ১)" বইটিতে রিসার্চ অ্যাজ এ সার্ভিস (আরএএএস) সম্পর্কে একটি অধ্যায় লিখেছেন। তিনি নেচার বায়োটেকনোলজিতে "হোয়াট মার্জারেশনস ক্যান ডু ফর ইউ" শিরোনামে একটি প্রবন্ধও প্রকাশ করেছিলেন এবং তিনি হিন্দু বিজনেস লাইনের মতো বিভিন্ন অন্যান্য ম্যাগাজিন এবং সংবাদপত্রে সক্রিয় লেখক।
অনুরাধা আচার্য একজন অধ্যাপকের ঘরে জন্মগ্রহণ করেছিলেন এবং তাঁর জীবনের প্রথম বছরগুলি একটি ক্যাম্পাস শহরে কাটিয়েছিলেন। তিনি ওসিমাম বায়ো সলিউশনের প্রতিষ্ঠাতা এবং সিএফও সুভাষ লিঙ্গারেডিকে বিবাহ করেছেন। তাঁদের দুই মেয়ে, নেহা এবং অখিলা।
বাগ সাঙ্গান-ই সোফলা

বাগ সাঙ্গান-ই সোফলা ( , বাঘ সংঘান-ই সোফলা নামেও রোমানাইজ করা হয়েছে ; তাছাড়া এটি বাঘ-ই সাঙ্গান-ই পাইন এবং বাঘ-ই সাঙ্গান নামেও পরিচিত )। এটি ইরানের রাজাভি খোরাসান প্রদেশের তোরবাত-ই জাম কাউন্টির মধ্য জেলায় মিয়ান জাম গ্রামীণ জেলার একটি গ্রাম। ২০০৬ সালের আদমশুমারি অনুযায়ী এই আঞ্চলের জনসংখ্যা ছিল ১৩৬ জন, যার মধ্যে ৩৬টি পরিবার ছিল।
জুবেদা বাই

জুবেদা বাই একজন সামাজিক উদ্যোক্তা, উন্নয়নশীল বিশ্বের স্বাস্থ্য পণ্যের ক্ষেত্রে একজন বিশেষজ্ঞ এবং গ্রামীণ ফাউণ্ডেশনের সভাপতি ও প্রধান নির্বাহী কর্মকর্তা। তাঁর কোম্পানি, "আয়জ", দারিদ্র্যের মধ্যে বসবাসকারী নারী ও মেয়েদের জন্য স্বাস্থ্যসেবা পণ্য ডিজাইন করে।
জুবেদা বাই ভারতের চেন্নাইতে বড় হয়ে ওঠেন। তিনি তাঁর পরিবারের প্রথম ব্যক্তি যিনি উচ্চমাধ্যমিক স্তরের শিক্ষা গ্রহণ করেছিলেন; তাঁর মহিলা আত্মীয়দের সাধারণত বয়ঃসন্ধিকালে বিবাহ হয়ে যায়। তিনি মডুলার পণ্যের উন্নয়নে বিশেষজ্ঞ মেকানিক্যাল ইঞ্জিনিয়ারিংয়ে স্নাতকোত্তর ডিগ্রি এবং সামাজিক ও স্থিতিশীল উদ্যোগে এমবিএ ডিগ্রি অর্জন করেছেন।
জন্মদানের সময়কার অস্বাস্থ্যকর পরিবেশের কারণে, জুবেদা বাই তাঁর প্রথম সন্তান ইয়াসিনের জন্মের পর সংক্রমণে আক্রান্ত হন, যা "তাঁকে বছরের পর বছর ধরে কষ্ট সহ্য করতে বাধ্য করেছিল।" এটি তাঁকে গ্রামীণ মহিলাদের স্বাস্থ্যসেবার প্রয়োজনে সাহায্য করার জন্য অনুপ্রাণিত করেছিল।
জুবেদা বাই ২০১০ সালে "আয়জ" কোম্পানি প্রতিষ্ঠা করেন, যার লক্ষ্য ছিল ভারতের দরিদ্রতম মহিলাদের কাছে "ক্লিন বার্থ কিট ইন আ পার্স" সরবরাহের মাধ্যমে প্রসবে সরলতা, মর্যাদা এবং অধিকার নিয়ে আসা, সেইসঙ্গে নিরাপদ এবং স্বাস্থ্যকর প্রসব নিশ্চিত করা।
২০২২ সালের নভেম্বরে, তিনি গ্রামীণ ফাউণ্ডেশনের সভাপতি এবং সিইও নিযুক্ত হন, এটি একটি আন্তর্জাতিক উন্নয়নমুখী অলাভজনক সংস্থা যা দারিদ্র্য ও ক্ষুধা দূরীকরণে নারী ও মেয়েদের সাথে কাজ করে।
২০০৯ সালে জুবেদা বাইকে টেড ফেলো, ২০১০ - ২০১১ সালে অশোক মেটারনাল হেলথ ফেলো এবং ২০১২ সালে ইকোয়িং গ্রিন ফেলো হিসেবে মনোনীত করা হয়। ২০১১ সালে, "জীবন উন্নত করার জন্য বিশ্বব্যাপী ডিজাইন করা" ৬১টি পণ্যের মধ্যে একটি হিসেবে ইনডেক্স পুরস্কার দ্বারা "পরিষ্কারকৃত" জন্ম-এর জন্য তাঁর নকশা নির্বাচিত হয়।
সরযু দফতরি

সরযু দফতরি একজন ভারতীয় শিল্পপতি এবং ইণ্ডিয়ান মার্চেন্টস চেম্বার (আইএমসি) এর প্রাক্তন সভাপতি। তিনি হলেন সংগঠনের প্রথম নির্বাচিত সভাপতি। তিনি অটোমোটিভ কম্পোনেন্টস ম্যানুফ্যাকচারার্স অ্যাসোসিয়েশনের প্রথম মহিলা সভাপতি এবং [[ফেডারেশন অফ ইণ্ডিয়ান চেম্বারস অফ কমার্স অ্যাণ্ড ইণ্ডাস্ট্রি (ফিকি)-র কার্যনির্বাহী কমিটিতে প্রথম মহিলা। তিনি ভারত রেডিয়েটরস লিমিটেডের প্রতিষ্ঠাতা এবং দক্ষিণ ভারত জৈন সভার সভাপতি। ভারতীয় শিল্পে তাঁর অবদানের জন্য ২০০৪ সালে ভারত সরকার তাঁকে চতুর্থ সর্বোচ্চ বেসামরিক সম্মান [[পদ্মশ্রী]] প্রদান করে।
সরযু দফতরি, [[জন্ম নাম]] সরযু হীরাচাঁদ দোশি, ১৯৩৩ সালে [[মুম্বই|মুম্বাইয়ের]] একটি ধনী ব্যবসায়ী পরিবারে জন্মগ্রহণ করেন। তাঁর মা ছিলেন ললিতাবাই এবং বাবা [[পদ্মশ্রী]] পুরস্কারপ্রাপ্ত লালচাঁদ হীরাচাঁদ, যিনি ওয়ালচাঁদ গ্রুপের প্রতিষ্ঠাতা এবং ভারতীয় শিল্পের অন্যতম পথিকৃৎ ওয়ালচাঁদ হীরাচাঁদের ভাই। সরযু মুম্বাইয়ের [[এলফিনস্টোন মহাবিদ্যালয়|এলফিনস্টোন কলেজ]] থেকে অর্থনীতিতে (বিএ) স্নাতক ডিগ্রি অর্জন করেন। ১৯ বছর বয়সে তিনি অরবিন্দ গৌরীশঙ্কর দফতরির সাথে বিবাহ বন্ধনে আবদ্ধ হন। ঐতিহ্য অনুসারে নারীদের প্রবেশাধিকার না থাকায় তাঁকে পারিবারিক ব্যবসায় প্রবেশ করতে দেওয়া হয়নি। কিন্তু তিনি ১৯৫৮ সালে মাত্র ২৫ বছর বয়সে "ভারত রেডিয়েটরস লিমিটেড" প্রতিষ্ঠা করেন, যা ছিল একটি অটো যন্ত্রাংশ প্রস্তুতকারক প্রতিষ্ঠান, যার মূলধন ছিল ২০০,০০০। সেখানে পাঁচজন কর্মচারী ছিলেন। তখন থেকেই তিনি ব্যবসার ব্যবস্থাপনা পরিচালক।
সরযু ভারতীয় শিল্পক্ষেত্রে সক্রিয় ছিলেন এবং ১৯৭১ সালে যখন তিনি অটোমোটিভ কম্পোনেন্টস ম্যানুফ্যাকচারার্স অ্যাসোসিয়েশন অফ ইণ্ডিয়া (এসিএমএ)-এর সভাপতি নির্বাচিত হন, তখন তিনি এই পদে নির্বাচিত প্রথম মহিলা ছিলেন। তিনি ইণ্ডিয়ান মার্চেন্টস চেম্বার (আইএমসি) (১৯৮১)-এর প্রথম মহিলা সভাপতি এবং ফেডারেশন অফ ইণ্ডিয়ান চেম্বারস অফ কমার্স অ্যাণ্ড ইণ্ডাস্ট্রি (ফিকি) -এর নির্বাহী কমিটির সদস্য নির্বাচিত প্রথম মহিলা হওয়ার গৌরব অর্জন করেছিলেন। তিনি ২০০০ সালে দ্বিতীয়বারের মতো আইএমসির সভাপতিত্ব করেন। জন্মসূত্রে [[জৈন সম্প্রদায়|জৈন]] হয়ে তিনি "দক্ষিণ ভারত জৈন সভার" সভাপতি এবং তাঁর ঠাকুরদা কর্তৃক প্রতিষ্ঠিত পাক্ষিক পত্রিকা এবং [[জৈন সম্প্রদায়|জৈন সম্প্রদায়ের]] মুখপত্র "জৈন বোধকের" সম্পাদক।
সরযু জৈন সমাজের "জৈন রত্ন পুরস্কারের" প্রাপক এবং ভারত সরকার কর্তৃক ২০০৪ সালে [[পদ্মশ্রী]] বেসামরিক সম্মানে ভূষিত হয়েছেন। তাঁর তিন কন্যা, বড় মেয়ে, সিজাই শাহ, একটি রেস্তোরাঁর মালিক, দ্বিতীয় গৌরী পোহোমাল একজন উদ্যোক্তা ও সমাজসেবী এবং ছোট মেয়ে, কবিতা খান্না, একজন গৃহিণী ও অভিনেতা [[বিনোদ খান্না|বিনোদ খান্নার]] স্ত্রী। প্রখ্যাত শিল্প ইতিহাসবিদ এবং [[পদ্মশ্রী]] পুরস্কারপ্রাপ্ত সরযু দোশি সম্পর্কে তাঁর বৌদি, সরযু দফতরির ভাই বিনোদ দোশির সাথে তাঁর বিবাহ হয়েছে।
[[বিষয়শ্রেণী:২০শ শতাব্দীর ভারতীয় নারী ব্যবসায়ী]]
[[বিষয়শ্রেণী:২০শ শতাব্দীর ভারতীয় ব্যবসায়ী]]
[[বিষয়শ্রেণী:ভারতীয় শিল্পপতি]]
[[বিষয়শ্রেণী:মহারাষ্ট্রের নারী ব্যবসায়ী]]
[[বিষয়শ্রেণী:মুম্বইয়ের ব্যবসায়ী]]
[[বিষয়শ্রেণী:১৯৩৩-এ জন্ম]]
[[বিষয়শ্রেণী:জীবিত ব্যক্তি]]
[[বিষয়শ্রেণী:বাণিজ্য ও শিল্পে পদ্মশ্রী প্রাপক]]
[[বিষয়শ্রেণী:ওয়ালচাঁদ পরিবার]]
কম্বোডিয়ার মসজিদের তালিকা

এটি কম্বোডিয়ার মসজিদগুলোর তালিকা। কম্বোডিয়ায় মসজিদ নির্মাণের তথ্য ইসলামী সম্প্রদায় চামদের সময় থেকেই পাওয়া যায়, যারা খমের রুজ বাহিনীর জাতিগত নিধন থেকে বাঁচতে পালিয়ে গিয়েছিল। সেই কারণে তারা মূলত মেকং নদীর আশপাশে লুকিয়ে থাকত। খমের রুজ শাসনামলে বেশিরভাগ মসজিদকে শূকর রাখার খামারে রূপান্তর করা হয়েছিল, যা কম্বোডিয়ায় ইসলামবিদ্বেষের একটি প্রকাশ ছিল।
ফ্রিডম টাওয়ার স্টেশন

ফ্রিডম টাওয়ার হল একটি মেট্রোমুভার স্টেশন যা ডাউনটাউন, মিয়ামি, ফ্লোরিডা-তে অবস্থিত। এটি ফ্রিডম টাওয়ার এবং মিয়ামি-ডেড এরিনার ঠিক পশ্চিমে অবস্থিত। 
স্টেশনটি নর্থইস্ট ষষ্ঠ স্ট্রিট এবং দ্বিতীয় এভিনিউর সংযোগস্থলে অবস্থিত। ২৬ মে, ১৯৯৪ সালে এর পরিষেবা চালু হয়।
স্টেশনটি সংস্কারের জন্য জুলাই ২০২০ সালে বন্ধ হয়
তাইওয়ানের মসজিদের তালিকা

২০২৫ সালের ফেব্রুয়ারি পর্যন্ত, তাইওয়ানে ১১টি মসজিদ রয়েছে। নীচে তাইওয়ানে মসজিদগুলোর তালিকা দেওয়া হল। তাইপেই গ্র্যান্ড মসজিদ হলো তাইওয়ানের সবচেয়ে বড় এবং প্রাচীন মসজিদ।
ডিউক ইসলামিক শিক্ষণ কেন্দ্র

ডিউক ইসলামিক শিক্ষণ কেন্দ্র (DISC) হলো ডিউক বিশ্ববিদ্যালয়-এর একটি আন্তঃবিভাগীয় ও আন্তঃসাংস্কৃতিক কেন্দ্র, যা ইসলাম ও মুসলিম সম্প্রদায়ের অধ্যয়নের জন্য নিবেদিত। ২০০৬ সালে প্রতিষ্ঠিত এই কেন্দ্রটি সেন্টার ফর দ্য স্টাডি অব মুসলিম নেটওয়ার্কস (CSMN)-এর স্থলাভিষিক্ত হয়। DISC নিজেকে "ইসলামিক স্টাডিজে তুলনামূলক ও আন্তঃসাংস্কৃতিক দৃষ্টিভঙ্গি" গ্রহণকারী হিসেবে বর্ণনা করে, যা মুসলিমদের জড়িত অর্থনৈতিক, রাজনৈতিক ও সামাজিক চ্যালেঞ্জের সৃজনশীল সমাধানকে উৎসাহ দেয়।
শিক্ষক নেতৃত্ব
বর্তমানে ইভ এম. ডাফি, ডিউকের গ্লোবাল অ্যাফেয়ার্সের সহযোগী ভাইস প্রোভোস্ট, DISC-এর অন্তর্বর্তীকালীন পরিচালক। এর আগে এলেন ম্যাকলার্নি (২০১৯-২০২২) এবং ওমিদ সাফি (২০১৪-২০১৯) এটি পরিচালনা করেছেন। অন্যান্য উল্লেখযোগ্য শিক্ষকদের মধ্যে রয়েছেন জেনান রিড (বিশেষ উদ্যোগের সহকারী পরিচালক) এবং অতীতে আব্দুল্লাহ আন্তেপলি (মুসলিম বিষয়ক প্রধান প্রতিনিধি, ২০১৪-২০১৯)।
DISC-এর শিক্ষকদের তালিকায় রয়েছেন: ফাদি বারদাউইল, এরদাগ গোকনার, মোনা হাসান, এংসেং হো, মাহা হুসামি, মোহসেন কাদিভার, ক্লদিয়া কুনজ, তিমুর কুরান, ব্রুস লরেন্স, এমবায়ে লো, এলেন ম্যাকলার্নি, আদম মেস্তিয়ান, নেগার মোত্তাহেদেহ, জেনান রিড, ওমিদ সাফি, রেবেকা স্টেইন, মুস্তফা তুনা। কর্মীদের মধ্যে রয়েছেন: ইভ ডাফি এবং গ্রিফিন অরল্যান্ডো।
প্রকল্প ও উদ্যোগ
DISC বিভিন্ন অনুষ্ঠান ও শিক্ষা কার্যক্রমের পাশাপাশি ইসলাম-সম্পর্কিত বিশেষ উদ্যোগ পরিচালনা করে।
ট্রান্সকালচারাল ইসলাম প্রকল্প
২০১১ সালের জুলাইয়ে কার্নেগি কর্পোরেশনের তহবিলে শুরু হওয়া এই বহুবর্ষীয় প্রকল্পের দুটি লক্ষ্য ছিল: ১) ইসলাম ও মুসলিমদের সম্পর্কে গবেষণাভিত্তিক তথ্য প্রচার করে জনমত ও নীতি প্রভাবিত করা; ২) বিশ্বব্যাপী ইসলাম ও মুসলিম গবেষণার জন্য পড়াশোনা ও সহযোগিতা সমর্থন করা।
DISC মিডিয়া ফেলোস উদ্যোগ
এই উদ্যোগ ইসলাম বিষয়ে সাংবাদিক এবং মুসলিম সম্প্রদায়ের সঙ্গে ডিউক বিশ্ববিদ্যালয়ের শিক্ষার্থী ও ডিউইট ওয়ালেস মিডিয়া ফলোয়ারদের মিথস্ক্রিয়া বাড়াতে প্রতিষ্ঠিত হয়।
ইসলামি কমেন্টারি একটি ওয়েবসাইট ছিল, যার উদ্দেশ্য ছিল ইসলাম ও মুসলিম সম্প্রদায়ের মধ্যে চিন্তা ও সংস্কৃতির বৈচিত্র্য সম্পর্কে সাধারণ মানুষকে জানানো। এটির নতুন মিডিয়া উৎপাদন ২০১৬ সালের ৩০ জুন বন্ধ হয়।
এই উদ্যোগগুলো সোশ্যাল সায়েন্স রিসার্চ কাউন্সিল থেকে তহবিল পেয়েছে:
TIRNScholars: ট্রান্সকালচারাল ইসলাম রিসার্চ নেটওয়ার্ক
ডিউক-আরটিআই প্রফেসর ও প্র্যাকটিশনার সিরিজ
ব্রিটিশ কাউন্সিল আওয়ার শেয়ার্ড ফিউচার
ডারহাম লাইব্রেরি- মুসলিম বুকশেলভস
DISC-অক্সফোর্ড সেন্টার ফর ইসলামিক স্টাডিজ (OCIS) পার্টনারশিপ
DISC মিডিয়া ফেলোস
DISC উপদেষ্টা বোর্ড
ডি. র‌্যান্ডাল বেন
কেন ক্লোজ
ইউজিন ভি. ফাইফ
সেহাম আল ফোরাইহ
জেমস পি. গোর্টার
নওমান খান
ব্রুস বি. লরেন্স
বেটি মুশাম
চার্লস ওগবার্ন, সহ-সভাপতি
কিম্বার্লি রিড
হুমান সাবেতি-রাহমাতি, সহ-সভাপতি
আয়শে সয়সাল
মার্জুকি উসমান
দাতো ওয়ান আরিফ ওয়ান হামজাহ
হাসনাইন জায়েদি
তাশু কৌশিক

তাশু কৌশিক একজন ভারতীয় অভিনেত্রী এবং মডেল।তিনি "রাজু মহারাজু", "দুশাসন", "বৈকুন্তপালি" এবং "গ্রাজুয়েটের" মতো ছবিতে অভিনয় করেছেন। তিনি একজন নাট্যমঞ্চের নৃত্য পরিচালক হিসেবে কর্মজীবন শুরু করেছিলেন। নাটকের মঞ্চ থেকে, তাশু রাম গোপাল ভার্মা পরিচালিত "দরওয়াজা বন্ধ রাখো" চলচ্চিত্রের মাধ্যমে অভিনয় জগতে আসেন। 
তাশু কৌশিকের জন্ম উত্তরপ্রদেশের কানপুরে, একজন ব্যবসায়ী রাকেশ গৌড়ের ঘরে।তাশুর শৈশবকালে তার পরিবার মুম্বাইতে চলে আসে। তিনি বছরের পর বছর ধরে অনেক বিজ্ঞাপনে অভিনয় করেছেন। তাশু "জুম" নামে একটি বলিউড ছবিতে অভিনয় করেছেন। 
তাশু কৌশিক "তেলুগাব্বই" চলচ্চিত্রের চিত্রায়নের কাজ সম্পম্ন করেছেন । ছবিতে তাশুর চরিত্রটি ছিল বিদেশে বড় হয়ে ওঠা এক মহিলা যিনি পেশায় একজন মডেল। তাশুর মতে দরশক তাকে এই সিনেমায় সম্পূর্ণ নতুনভাবে দেখতে পাবেন। রাজ কান্দুকুরি পরিচালিত "ডুলা সেনুতে" প্রধান মহিলার চরিত্রে অভিনয় করছেন তাশু। তাশু বলেছেন যে এই সিনেমায় তার চরিত্রটি একটি ঘরোয়া মেয়ের চরিত্র যার জন্য চলচ্চিত্রে বেশিরভাগ সময় তাকে সময় শাড়ি পরতেই দেখা যাবে। তার অপর ছবি "মাইক টেস্টিং ১৪৩ -"এ তিনি অভিনেতা তারকা রত্নার সাথে অভিনয় করেছেন। 
তিনি রাজেশ নায়ারের "অ্যানুম ইনাম এন্নাম" সিনেমার মাধ্যমে মালায়ালাম চলচ্চিত্র জগতে আত্মপ্রকাশ করেন। ২০১৩ সালে কন্নড় সিনেমায় "কুল গণেশা" -তে তাশু অভিনয় করেন। তিনি তার প্রথম তামিল ছবি - "পাজায়া ভান্নারাপেত্তাই" - এর জন্য চুক্তিবদ্ধ হয়েছেন। "পাজায়া ভান্নারা পেত্তাই" সম্পর্কে তাশু বলেছেন, যে সিনেমাটি তার কাছে গুরুত্বপূর্ণ কারণ সে একটি ঐতিহ্যবাহী মেয়ের চরিত্রে অভিনয় করছেন যা তার আগের চরিত্রগুলির সম্পূর্ণ বিপরীত।" 
তাশূ চলচ্চিত্র নির্মাণের দিকেও আগ্রহী এবং আগামী ১০ বছরে অন্তত একটি চলচ্চিত্র পরিচালনা করতে চান। যখন তার প্রথম তেলুগু ছবির প্রস্তাব আসে, তখন তিনি মুম্বাইয়ের "ভারসোভায়" নিজের রেস্তোরাঁ পরিচালনা করছিলেন।
কীর্তনা (অভিনেত্রী)

কীর্তনা একজন ভারতীয় চলচ্চিত্র এবং টেলিভিশন অভিনেত্রী। তিনি ১৯৯০-এর দশকে তামিল, তেলুগু এবং মালায়ালাম ছবিতে প্রধান এবং পার্শ্ব চরিত্রে অভিনয় করেছিলেন। তিনি ১৯৯২ সালে "নালাইয়া থেরপু সিনেমার" মাধ্যমে তামিল চলচ্চিত্র জগতে প্রবেশ করেন। এই চলচ্চিত্রটি ছিল অভিনেতা বিজয়ের প্রধান অভিনেতা হিসেবে প্রথম ছবি। 
কীর্তনা মূলত তামিল, তেলুগু, মালায়ালাম এবং কন্নড় চলচ্চিত্রে কাজ করেছেন। তার অভিনয় জীবন শুরু হয় ১৯৯২ সালে তামিল চলচ্চিত্র "নালাইয়া থীরপু"-এর মাধ্যমে, যেখানে তিনি প্রিয়া চরিত্রে অভিনয় করেন। এই সিনেমার মাধ্যমে কীর্তনা চলচ্চিত্র দুনিয়ায় নিজের প্রথম পদক্ষেপ রাখেন।
পরের বছর, ১৯৯৩ সালে তিনি তামিল সিনেমা "সুরিয়ান চন্দিরান"-এ অভিনয় করেন। ১৯৯৪ সালে কীর্তনা একাধিক চলচ্চিত্রে অভিনয় করেন, যার মধ্যে উল্লেখযোগ্য হল "পথভি প্রামানাম", যেখানে তিনি সীতা লক্ষ্মী চরিত্রে ছিলেন এবং "পবিত্রা", যেখানে তিনি চিত্রা চরিত্রে অভিনয় করেন। একই বছরে, তিনি তেলুগু চলচ্চিত্র "সুন্দরা বধনা সুভালক্ষ্মী মোগুদা"-তেও কাজ করেন।
১৯৯৫ সালে তিনি "থাই থাঙ্গাই পাসাম" চলচ্চিত্রে মীনা চরিত্রে এবং "মন্নাই থোট্টু কুম্বিদানুম"-এ রাসাথি চরিত্রে অভিনয় করেন। এরপর ১৯৯৬ সালে কীর্তনা তেলুগু, তামিল ও মালায়ালাম ভাষার একাধিক সিনেমায় অভিনয় করেন, যার মধ্যে উল্লেখযোগ্য হলো "মম্মি মী আয়ানোচাডু", "ভেট্রি মুখম", "মাইনর মাপ্পিল্লাই", "লেডিস ডক্টর" এবং "সামূহ্য পাঠম", যেখানে তিনি যথাক্রমে সংগীতা, সুমাথি, সীতা, রানি ও আম্মু চরিত্রে অভিনয় করেন।
১৯৯৭ সালে কীর্তনা তেলুগু সিনেমা "সীতাক্কা"-তে আম্মুলু চরিত্রে এবং "আল্লারি পেলিকোডুকু"-তেও অভিনয় করেন। একই বছরে তিনি মালায়ালাম সিনেমা "অঞ্চারাকাল্যানম"-এ সীতা চরিত্রে এবং তামিল সিনেমা "পাঠ্তিনি"-তে গীতা চরিত্রে অভিনয় করেন। ১৯৯৮ সালে তিনি "ভেট্টু ওন্নু তুন্ডু রেন্ডু", "গণেশ" এবং "কাল্লু কন্ডোরু পেন্নু" সিনেমায় কাজ করেন।
১৯৯৯ সালে কীর্তনা তামিল সিনেমা "মুদাল এচরিক্কাই"-এ প্রিয়া চরিত্রে এবং "পুপারিকা ভারুগিরোম"-এ রাম্যা চরিত্রে অভিনয় করেন। এরপর ২০০২ সালে তেলুগু চলচ্চিত্র "তেল্লা গুলাবি"-তে অভিনয় করেন।
২০০৩ সালে তিনি তামিল সিনেমা "সামী", "গালাট্টা গণপতি", এবং "কাধল কিরুক্কান"-এ বিভিন্ন গুরুত্বপূর্ণ পার্শ্ব চরিত্রে অভিনয় করেন। ২০০৫ সালে কীর্তনা কন্নড় সিনেমা "গুড ব্যাড আগলি"-তে কাজ করেন এবং পরের বছর, ২০০৬ সালে, তামিল সিনেমা "পরিজাথম"-এ সুবথ্রার বোনের ভূমিকায় অভিনয় করেন।
২০০৭ সালে তিনি "ইপ্পাদিক্কু এন কাধল" সিনেমায় চেরনের ভাবীর চরিত্রে অভিনয় করেন। তার অভিনীত সাম্প্রতিক চলচ্চিত্র প্রকল্প ছিল ২০২৫ সালে মুক্তিপ্রাপ্ত তামিল সিনেমা "বেবি অ্যান্ড বেবি", যা ছিল একটি কৌতুক ঘরানার চলচ্চিত্র।
খাদিজা (অভিনেত্রী)

খাদিজা (১৯৩৯/৪০ - ২৬ জুলাই ২০১৭) ছিলেন একজন ভারতীয় মালায়ালাম চলচ্চিত্র অভিনেত্রী। তিনি ১৯৬০ এবং ১৯৭০ এর দশকের শেষের দিকে মালায়ালাম চলচ্চিত্রে একজন বিশিষ্ট প্রধান অভিনেত্রী ছিলেন। ১৯৬৮ সালে, তিনি পি. ভেনু পরিচালিত মালায়ালাম চলচ্চিত্র জগতের প্রথম পূর্ণদৈর্ঘ্য কৌতুকমূলক ছবি "বিরুথান শঙ্কু" -তে অভিনয় করেছিলেন। তিনি কেরালার পেরুম্বাভুরের ওডাকালিতে জন্মগ্রহণ করেছিলেন। একজন মুসলিম মেয়ে হওয়ায় কালামণ্ডলমে নৃত্য শেখার জন্য তাকে অনেক বাঁধা অতিক্রম করতে হয়েছিল। তিনি ৫০টিরও বেশি সিনেমায় অভিনয় করেছেন।
তিনি পেরুম্বাভুরের চিত্তেথুপদীতে জন্মগ্রহণ করেন। তিনি তার পিতামাতা মৈদীন এবং পাঠাইয়ের ছয় সন্তানের মধ্যে দ্বিতীয় ছিলেন। তার ভাইবোনের নাম ছিল সাইনাবা, নবীসা, খাসিম, ইব্রাহিম এবং সেলিমরাজ। তিনি তার প্রাথমিক শিক্ষা এর্নাকুলামের পেরুম্বাভুর সরকারি উচ্চ বিদ্যালয় থেকে সম্পন্ন করেন। তিনি কেভি ম্যাথিউয়ের সাথে বিবাহবন্ধনে আবদ্ধ হন। তাদের ছয় সন্তান ছিল, ভিন্নি, লীনা, সনি, টেডি, স্টেনসি এবং সোফি। খাদিজা ২৬ জুলাই ২০১৭ এ ফুসফুসের ক্যান্সারের কারণে তার বাসভবন ভাদুথালা, এর্নাকুলামে মারা যান। 
খাদিজা বিশেষ করে মালায়ালাম চলচ্চিত্রে তার অবদান রেখে গেছেন। দীর্ঘ অভিনয় জীবনে তিনি বিভিন্ন ভাষার বহু চলচ্চিত্রে কাজ করেছেন।
তার অভিনয় জীবন শুরু হয় ১৯৬০-এর দশকের শেষ দিকে। ১৯৬৭ সালে তিনি "মাদাতারুভি", "পরীক্ষা" (যেখানে তিনি পঙ্কজম চরিত্রে অভিনয় করেন), "চিত্রমেলা", "কোচিন এক্সপ্রেস", "কাভালম চুন্দান" এবং "পাভাপেট্টাভাল" সিনেমায় অভিনয় করেন। ১৯৬৮ সালে তিনি মালায়ালাম সিনেমা "মনস্বিনী", "পুনাপ্রা ভয়লার" (যেখানে তিনি মারিয়া চরিত্রে ছিলেন), "লক্ষপ্রভু", "ভেলুথা কাথরিনা", "তুলাভারাম" (কার্থ্যায়ানী চরিত্রে), "অসুরবিথু" এবং "ভিরুথান শঙ্কু"-তে (ইচিক্কাভু চরিত্রে) কাজ করেন।
১৯৭০ সালে খাদিজা মালায়ালাম চলচ্চিত্র "কাক্কাথাম্পুরাত্তি", "অম্বলাপ্রাভু", "নিশাগন্ধি", "প্রিয়া", "ভীকরা নিমিষঙ্গল" (জনাকি চরিত্রে), "ভাজভে মায়াম" (কমলাক্ষী চরিত্রে) এবং "থুরাক্কাথা ভাথিল" (জনকিয়াম্মা চরিত্রে) অভিনয় করেন। এছাড়াও, তিনি "আ চিত্রশালবম পরানোট্টে", "স্ত্রী", "সরস্বতী", এবং "ভিলা কুরাঞ্জা মানবশ্যান" সিনেমায় অভিনয় করেন।
১৯৭৩ সালে খাদিজা বহু চলচ্চিত্রে উপস্থিত ছিলেন। সেইবছর তিনি "মানুষ্যপুত্রন" (কালিকুট্টি চরিত্রে), "পাচা নোট্টুকাল" (মারিয়াম্মা চরিত্রে), "কাপালিকা", "জেসাস", "পেরিয়ার", "পদ্মব্যূহম" (ইলিয়াম্মা চরিত্রে), "লেডিজ হোস্টেল" (কার্ত্যায়ানী চরিত্রে), "আজ্ঞানথবাসম" (রাজেশ্বরী সাইমন চরিত্রে) এবং "দৃকসাক্ষী" (জনকিকুট্টি চরিত্রে) চলচ্চিত্রে অভিনয় করেন।
এরপর ১৯৯০-এর দশকে খাদিজা তামিল ও হিন্দি চলচ্চিত্রেও অভিনয় করেন। ১৯৯৪ সালে তিনি মালায়ালাম সিনেমা "ভারিয়া" এবং তামিল সিনেমা "তেন্মাভিন কোম্বাথ"-এ আদিবাসী চরিত্রে অভিনয় করেন। ১৯৯৬ সালে তিনি "সত্যভামায়িক্করু প্রণয়লেখনম" সিনেমায় কুঞ্জিমালু চরিত্রে এবং ১৯৯৭ সালে "শিবিরাম"-এ হোস্টেল ওয়ার্ডেন চরিত্রে কাজ করেন।
১৯৯৮ সালে খাদিজা হিন্দি সিনেমা "সাত রং কে সপ্নে"-তে একটি আদিবাসী নারীর চরিত্রে অভিনয় করেন।
রিঙ্কি কোল

রিঙ্কি কোল (জন্ম ১৯৮৯) একজন ভারতীয় রাজনীতিবিদ। তিনি ১৩ মে ২০২৩ সাল থেকে আপনা দল (সোনেলাল) এর সাথে যুক্ত। তিনি ছানবে বিধানসভা কেন্দ্র থেকে উত্তরপ্রদেশ বিধানসভার সদস্য হিসেবে দায়িত্ব পালন করছেন। তিনি প্রাক্তন বিধানসভা সদস্য রাহুল প্রকাশ কোলের স্ত্রী।
লঙ্গর (সুফিবাদ)

লঙ্গর (ফার্সি: لنگر) দক্ষিণ এশিয়ার সুফি মুসলমানদের একটি প্রতিষ্ঠান। এখানে ধর্ম বা সমাজের ভেদাভেদ না করে গরিব-দুঃখীদের খাবার আর পানীয় দেওয়া হয়। সুফিবাদে এর শিকড় চিশতী তরিকার সঙ্গে জড়িত।
"লঙ্গর" মূলত একটি ফার্সি শব্দ। পরে এটি উর্দু, পাঞ্জাবি আর বাংলায় ‘লঙ্গর’ নামে ছড়িয়ে পড়ে।
লঙ্গর প্রথা ও প্রতিষ্ঠানটি প্রথম শুরু করেন বাবা ফরিদ। তিনি চিশতি সুফি সম্প্রদায়ের একজন মুসলিম ছিলেন। দ্বাদশ এবং ত্রয়োদশ শতাব্দীতে ভারতীয় উপমহাদেশের সুফিদের মধ্যে লঙ্গরের প্রথা ইতিমধ্যেই জনপ্রিয় ছিল। ১৬২৩ সালে সংকলিত "জাওয়াহির আল-ফারিদি" গ্রন্থে এই প্রথার প্রসার সম্পর্কে উল্লেখ করা হয়েছে। পরবর্তীতে এই প্রতিষ্ঠান ও শব্দটি শিখ সম্প্রদায় গ্রহণ করে।
লঙ্গরে খাদ্য একটি বিশাল পাত্রে পরিবেশন করা হয় যাকে "দেগ" বলা হয়। এটি দরগাহ (সুফি তীর্থস্থান)-এর চত্বরে থাকে।
সুফি সাহিত্য ও রচনাগুলিতে মিষ্টি খাদ্য (যেমন চিনি, গুড়) পবিত্রতা ও আল্লাহর নৈকট্যের প্রতীক হিসেবে ব্যবহৃত হয়। লবণকে পবিত্রতা ও সততার প্রতীক হিসেবে ধরা হয়। কাঁচা গম থেকে রুটি তৈরির প্রক্রিয়াকে সুফিদের আধ্যাত্মিক জীবনের উন্নতির সঙ্গে তুলনা করা হয়।
সুফি ধর্মীয় আচার-অনুষ্ঠান (যিকির) মহিমা ও প্রশংসার মাধ্যমে আল্লাহকে স্মরণে করা হয়। গান, নাচ এবং ঢোল বাজানো সাধারণত এই ধরনের আচার-অনুষ্ঠানের অংশ। পাশাপাশি খাবার ভাগাভাগিও করা হয়ে থাকে। শিখ সম্প্রদায়ও লঙ্গরের ঐতিহ্য গ্রহণ করেছিল। সেখানেও এটি একই নামে পরিচিত।
"লঙ্গর খানা"য় সবার জন্য লঙ্গর বিতরণ করা হয়। এর অর্থ ‘ভিক্ষাঘর’। বড় দরগাহে "সাহাম চিরাগ" (আঙিনার প্রদীপ)-এর দুপাশে দুটি "দেগ" (রান্নার বড় পাত্র) থাকে। এগুলো পাথরের শক্ত গাঁথনিতে বসানো হয়। এতে চাল, চিনি, ঘি আর শুকনো ফল মিশিয়ে সুস্বাদু খাবার রান্না হয়। এটি "তাবারক" হিসেবে সবাইকে দেওয়া হয়। বড় "দেগ"-এর প্রান্তের পরিধি ৩.১ মিটার (প্রায় ১০ ফুটের একটু বেশি)। এতে ৭০ মণ চাল রান্না করা যায়। ছোট "দেগ"-এ রান্না হয় ২৮ মণ। আজমেরের দরগাহে এর একটি সম্রাট আকবর ১৫৬৭ খ্রিস্টাব্দে দিয়েছিলেন। রাজপুত্র বা ধনী তীর্থযাত্রীরা সাধারণত উরসের সময় এই "দেগ"-এ রান্নার আয়োজন করেন।
বড় দেগ: সাহান-ই-চিরাঘের ভিতরে এবং বুলন্দ দরওয়াজার ডান পাশে বারি দেগ অবস্থিত। সম্রাট আকবর চিত্তৌরগড় যুদ্ধে জয়ী হলে পায়ে হেঁটে আজমির শরীফ পরিদর্শনের প্রতিশ্রুতি দিয়েছিলেন এবং একটি বড় কড়াই উপহার দিয়েছিলেন। তাই যুদ্ধ জয়ের পর তিনি তার কথা রেখেছিলেন। কড়াইয়ের পরিধি (ডিগ্রি) হল । এতে একবারে ১২৫ মণ চাল রান্না করা যায়। এটি ১৫৬৮-৬৯ খ্রিস্টাব্দে (হিজরি ৯৭৬) দেওয়া হয়।
ছোট দেগ: এটি সাহান-ই-চিরাঘের ভিতরে বুলন্দ দরওয়াজার বাম দিকে অবস্থিত। এটি সুলতান নূরউদ্দিন জাহাঙ্গীর হিজরি ১০১৩ সনে (১৬০৪/১৬০৫ খ্রিস্টাব্দ) উপহার দিয়েছিলেন। এতে একবারে ৮০ মণ চাল রান্না করা যায়।
বিমলা সিং সোলাঙ্কি

বিমলা সিং সোলাঙ্কি একজন ভারতীয় রাজনীতিবিদ এবং উত্তরপ্রদেশের ১৬তম এবং ১৭তম বিধানসভার সদস্য। তিনি উত্তরপ্রদেশের সিকান্দ্রাবাদ নির্বাচনী এলাকার প্রতিনিধিত্ব করেন এবং ভারতীয় জনতা পার্টির রাজনৈতিক দলের সদস্য।
বিমলা সিং সোলাঙ্কির জন্ম ফরিদাবাদ জেলায় এক রাজপুত পরিবারে। তিনি মহর্ষি দয়ানন্দ বিশ্ববিদ্যালয়ে কলাবিদ্যায় স্নাতক কোর্সে ভর্তি হন কিন্তু তার শিক্ষাজীবন শেষ করেননি। তিনি দ্বাদশ শ্রেণী পর্যন্ত শিক্ষিত।
বিমলা সিং সোলাঙ্কি দুই মেয়াদে বিধায়ক ছিলেন। তিনি সিকান্দ্রাবাদ নির্বাচনী এলাকার প্রতিনিধিত্ব করেছেন এবং ভারতীয় জনতা পার্টির রাজনৈতিক দলের সদস্য।
কবিতা দশরথরাজ (অভিনেত্রী)

কবিতা দশরথরাজ, যিনি পেশাগতভাবে কবিতা নামে পরিচিত, একজন ভারতীয় অভিনেত্রী এবং রাজনীতিবিদ যিনি মূলত তেলুগু, তামিল এবং কন্নড় চলচ্চিত্র শিল্পে কাজ করেন, তিনি কয়েকটি মালায়ালাম চলচ্চিত্রেও অভিনয় করেছিলেন। তিনি তেলুগু ভাষার চলচ্চিত্র যেমন "আদা পান্ডাভুলু" (২০১৩), "চেথিলো চেয়েসি" (২০১০), "মীনাক্ষী" (২০০৫), এবং "যুগলগেথাম" (২০১০) এর মতো চলচ্চিত্রে সহায়ক ভূমিকায় অভিনয়ের জন্য সুপরিচিত। তিনি অন্ধ্র প্রদেশের বাসিন্দা এবং তার মাতৃভাষা তেলুগু। ২০২১ সালে কোভিড-১৯-এর কারণে তার স্বামী এবং ছেলে মারা যান। 
দক্ষিণ ভারতের চলচ্চিত্র জগতে অভিনেত্রী কবিতা এক বিশেষ স্থান দখল করে আছেন। তিনি মূলত তেলুগু, তামিল, কন্নড়, এবং মালয়ালম চলচ্চিত্রে কাজ করেছেন।
তেলুগু চলচ্চিত্রের মাধ্যমে কবিতা তার অভিনয় জীবন শুরু করেন। ১৯৭৬ সালে, তিনি "সিরি সিরি মুভ্বা" সিনেমার মাধ্যমে চলচ্চিত্র জগতে প্রবেশ করেন, যেখানে তিনি সাবিত্রী চরিত্রে অভিনয় করেন। এরপর একের পর এক তিনি তেলুগু চলচ্চিত্রে নিজস্ব ছাপ রেখে গেছেন। ১৯৭৭ সালে "সীতা গীতা দাতিথে" এবং "আদাবি রামুদু" সিনেমায় তিনি গুরুত্বপূর্ণ চরিত্রে অভিনয় করেন।
১৯৭৮ সালে "ল’ইয়ার বিশ্বনাথ" সিনেমায় তিনি গৌরি চরিত্রে অভিনয় করেন। এরপর ১৯৭৯ সালে "পুনাধিরাল্লু" ও "আন্দাদু আগাদু" ' সিনেমায় তার উপস্থিতি দর্শকদের মধ্যে ব্যাপক আলোড়ন সৃষ্টি করেছিল।
কবিতার অভিনয় জীবনে ১৯৮০ সাল ছিল বিশেষ গুরুত্বপূর্ণ। এই সময়ে তিনি "ভেঙ্কটেশ্বর বৃথা মহাত্যম", "সারদা রামুদু", "বড়াই ভাসাভ্যা" এবং নাকিলি মানিশি"-এর মতো চলচ্চিত্রে অভিনয় করেন। এছাড়া এই বছর তিনি "অদ্রুস্টবন্তুদু" এবং "অল্লুদু পাট্টিনা ভারতম" সিনেমায়ও উপস্থিত ছিলেন।
১৯৮১ সালে কবিতা প্রেমাভিষেকম সিনেমায় কাল্পনা চরিত্রে অভিনয় করেন। এছাড়া "অগ্গি রাভ্বা" এবং "জীবিথা রথাম" সিনেমায় কবিতা অভিনয় করেন।
তেলুগু চলচ্চিত্র জগতে তার অভিনীত সিনেমাগুলির মধ্যে "প্রতিজ্ঞা, কালিয়ুগ রামুদু, আনুরাগ দেবতা" এবং "ডক্টর সিনে অ্যাক্টর" ছিল বিশেষভাবে উল্লেখযোগ্য।
এরপরের বছরগুলোতে তিনি আরও বহু সিনেমায় অভিনয় করেছেন। ২০০২ সালে "নী প্রেমাকাই", ২০০৪ সালে "গুডুম্বা শঙ্কর", ২০০৫ সালে "আল্লারি পিডুগু" এবং ২০০৭ সালে "মধুমাসম" সিনেমায় তিনি অভিনয় করেন।
২০০০-এর দশকের পরবর্তী সময়েও তিনি অভিনয় জগতের সক্রিয় সদস্য ছিলেন। "দামারুকাম" (২০১২), "প্রেমিকা" (২০১৭) এবং "পুরুষোথামুদু" (২০২৪) চলচ্চিত্রে তার উপস্থিতি ছিল উল্লেখযোগ্য।
অনিতা সিং রাজপুত

অনিতা সিং রাজপুত হলেন উত্তরপ্রদেশের একজন ভারতীয় রাজনীতিবিদ।
১৯৯৯ সালে তিনি পান্ত নগরের জিবি পান্ত বিশ্ববিদ্যালয় থেকে কৃষিতে ডক্টরেট ডিগ্রি অর্জন করেন।
প্রাথমিকভাবে তিনি জনসমক্ষে একজন সাধারণ লেবেল কর্মী ছিলেন। ২০১৭ সালে তিনি ভারতীয় জনতা পার্টির প্রার্থী হিসেবে দেবাই (বিধানসভা নির্বাচনী এলাকা) থেকে উত্তরপ্রদেশের বিধানসভার সদস্য নির্বাচিত হন। এই নির্বাচনে তিনি ১,১১,৮০৭ ভোট পেয়েছিলেন।
নেহা খান

নেহা খান একজন ভারতীয় মডেল এবং অভিনেত্রী যিনি মারাঠি, মালায়ালাম এবং বলিউড ছবিতে কাজ করেন। তিনি জি মারাঠির টিভি ধারাবাহিক "দেবমানুষে" এসিপি দিব্যা সিং চরিত্রে অভিনয় করার জন্য সবচেয়ে বেশি পরিচিতি পান।
নেহার জন্ম মহারাষ্ট্রের অমরাবতীতে এক মুসলিম পরিবারে। অষ্টম শ্রেণীতে পড়ার সময় তিনি সৌন্দর্য প্রতিযোগিতায় অংশগ্রহণ শুরু করেন এবং ১৫ বছর বয়সে "প্রিন্সেস অফ মহারাষ্ট্র" পুরস্কার জিতে নেন।
২০১৪ সালে নেহা শার্লিন চোপড়া অভিনীত এবং শাজিয়েম পরিচালিত বহুভাষিক সিনেমা "ব্যাড গার্ল" -এ একটি চরিত্রে অভিনয় করার প্রস্তাব পান যার জন্য তিনি মুম্বাই চলে আসেন।   তিনি সিনেমাটিতে দীপিকা নামের একজন মডেলের চরিত্রে অভিনয় করেছিলেন। তিনি অনুপম খেরের অভিনয় স্কুলে যোগ দেন এবং ২০১৪ সালের জুন মাসে, তাকে "উভা" সিনেমায় একটি ছোট চরিত্রে অভিনয় করতে দেখা যায়। তিনি ২০১৫ সালের আগস্টে মুক্তিপ্রাপ্ত মারাঠি ছবি "গুরুকুল" -এ কামিনী চরিত্রে অভিনয় করেছিলেন।
২০১৬ সালে, তিনি "ঘায়াল: ওয়ান্স এগেইন" চলচ্চিত্রে রেনু ভূমিকায় অভিনয় করেন। এরপর তিনি ২০১৭ সালে তিনি মালয়ালম চলচ্চিত্র "১৯৭১: বিয়ন্ড বর্ডারস" -এ একজন ভারতীয় সেনাবাহিনীর জনসংযোগ কর্মকর্তার চরিত্রে অভিনয় করেন।
২০১৮ সালে তিনি মারাঠি সিনেমা "শিকারি" তে সাভিতা চরিত্রে অভিনয় করেন। একই বছরে হিন্দি চলচ্চিত্র "দ্য ডার্ক সাইড অব লাইফ: মুম্বাই সিটি" -তে কাব্যা চরিত্রে অভিনয় করেন। ২০১৯ সালে তিনি মারাঠি ওয়েব সিরিজ "কালে ধন্দে" -তে একটি সহায়ক চরিত্রে অভিনয় করেন, যা জনপ্রিয় ডিজিটাল গুনমাধ্যম জি৫ -এ মুক্তি পায়।
২০২২ সালে নেহা খান "অপারেশন রোমিও" চলচ্চিত্রে আদিত্যর বোনের চরিত্রে অভিনয় করেন। এরপর ২০২৩ সালে তিনি হিন্দি ও তেলুগু ভাষায় মুক্তিপ্রাপ্ত পৌরাণিক চলচ্চিত্র "আদিপুরুষ" -এ ত্রিজটা চরিত্রে অভিনয় করেন। সম্প্রতি ২০২৪ সালে, তিনি মারাঠি চলচ্চিত্র "বাই গা" -তে কাজ করেছেন।
টেলিভিশনের দিক থেকেও নেহা খান নিজের প্রতিভা প্রদর্শন করেছেন। ২০১৯ সালে তিনি মারাঠি টেলিভিশনের নৃত্য প্রতিযোগীতামূলক রিয়েলিটি শো "যুবা ড্যান্সিং কুইন" এ অংশগ্রহণ করেন। ২০২১ সালে মারাঠি সিরিয়াল "দেবমানুষ" এ এসিপি দিব্যা সিং চরিত্রে এবং "চলা হাওয়া ইয়েউ দা" -তে অভিনয় করেন। ২০২২ সালে, তিনি "ফু বাই ফু" অনুষ্ঠানের নবম মৌসুমে প্রতিযোগী হিসেবে অংশগ্রহণ করেন। এছাড়াও, তিনি "সাইবার ভার - হার স্ক্রিন ক্রাইম সিন" ওয়েব সিরিজে আশা চরিত্রে অভিনয় করেছেন।
গীতা ধর্মরাজন

গীতা ধর্মরাজন (জন্ম: ১৯শে সেপ্টেম্বর ১৯৪৮) একজন লেখিকা, সম্পাদক, শিক্ষিকা এবং ১৯৮৮ সালে প্রতিষ্ঠিত একটি অলাভজনক সংস্থা 'কথা'র নির্বাহী পরিচালক। তাঁর কাজ বিশেষ করে দরিদ্র পরিবারের শিশুদের শিক্ষার ওপর দৃষ্টি নিবদ্ধ করে।
কথা হল ১৯৮৯ সালে দিল্লিতে অবস্থিত একটি নিবন্ধিত অলাভজনক এবং বেসরকারি সংস্থা। এই সংস্থা শিক্ষক প্রশিক্ষণ, শিশু শিক্ষা এবং সাহিত্য নিয়ে কাজ করে। "কথা" কাজ করে ভারত জুড়ে সুবিধাবঞ্চিত এলাকায়। তাঁর তৈরি করা একটি শিক্ষণ / শিক্ষণের হাতিয়ার, "গল্প শিক্ষাবিদ্যা", ২০০১ সাল থেকে কথার শিক্ষা কেন্দ্রগুলিতে ব্যবহৃত হয়ে আসছে।
গীতা ধর্মরাজনের পেশাদার সম্পাদকীয় অভিজ্ঞতা শুরু হয়েছিল শিশুদের পত্রিকা "টার্গেট" দিয়ে এবং এই কাজ পেনসিলভানিয়া বিশ্ববিদ্যালয়ের প্রাক্তন ছাত্রদের লেখা পুরস্কারপ্রাপ্ত পত্রিকা"দ্য পেনসিলভানিয়া গেজেটের" মাধ্যমে অব্যাহত ছিল। গীতার প্রকাশিত রচনার মধ্যে রয়েছে ৩০টিরও বেশি শিশুতোষ বই এবং ভারত ও বিদেশের সাময়িকী ও সংবাদপত্রে ৪৫০টিরও বেশি ব্যক্তিগত লেখা। ভারত সরকার ২০১২ সালে তাঁকে বেসামরিক সম্মান পদ্মশ্রীতে ভূষিত করে।
গীতা ধর্মরাজন ১৯৪৮ সালে ভারতের তামিলনাড়ু রাজ্যের চেন্নাইতে জন্মগ্রহণ করেন। তাঁর বাবা এন. কৃষ্ণস্বামী একজন চিকিৎসক এবং অ্যালার্জি বিশেষজ্ঞ ছিলেন। বাবার কাজের মাধ্যমে শৈশবেই তিনি ভারতের বৈচিত্র্যের সাথে পরিচিত হন। তাঁর মা কল্যাণী কৃষ্ণস্বামী একজন কবি এবং শাস্ত্রীয় কর্ণাটকী পদম-এর সুরকার ছিলেন। গীতা সাত বছর বয়সে ধ্রুপদী ভরতনাট্যম এবং কর্ণাটকী সঙ্গীত শেখা শুরু করেন। তিনি হোলি অ্যাঞ্জেলস হাই স্কুলে পড়াশোনা করেছিলেন, সেখানে তিনি নৃত্য এবং নেটবলে স্কুলের প্রতিনিধিত্ব করেছিলেন। তিনি স্কুলের প্রধান ছাত্রী নির্বাচিত হন এবং তাঁর শেষ বর্ষে ভারত গার্ল গাইডস জাম্বোরিতে দক্ষিণ ভারতীয় দলকে নেতৃত্ব দেন। তিনি স্টেলা মারিস কলেজ থেকে ইংরেজি সাহিত্যে স্নাতক হন এবং চতুর্থ স্থান অধিকার করেন।
গীতা হলেন কথার তালিকার প্রধান সম্পাদক, যেখানে কথা পুরস্কারের গল্পগুলিও অন্তর্ভুক্ত রয়েছে। তিনি ২১টি ভারতীয় ভাষায় ভারতের ৩০০টিরও বেশি সেরা সাহিত্যিক প্রতিভার গল্প সম্পাদনা করেছেন। কথা বইগুলি প্রাপ্তবয়স্ক এবং শিশুদের জন্য সমসাময়িক ভারতীয় কথাসাহিত্যের একটি প্রদর্শনী। শৈশব থেকে ১৭ বছর বয়সী শিশুদের কাছে কথা ভারতের বহু মৌখিক এবং লিখিত ঐতিহ্যের বিভিন্ন লেখার সাথে পরিচয় করিয়ে দেয়। এখানে চমৎকার রচনা, শিশু-বান্ধব বিন্যাস এবং চিত্রকল্প চমৎকার লেখার সাথে তাল মিলিয়ে চলে। তাঁর প্রধান কর্মকাণ্ডের মধ্যে রয়েছে সাহিত্য উৎকর্ষতার জন্য কথা পুরস্কারের প্রতিষ্ঠা, এবং সাহিত্যকে জনসাধারণের কাছে পৌঁছে দেওয়ার জন্য "কথা পরব" ও "উৎসব-"এর তত্ত্বাবধান করা। এগুলি লেখক, অনুবাদক, পণ্ডিত, সমালোচক, গল্পকার এবং সমসাময়িক শিল্পী এবং সম্প্রদায় কর্মীদের জন্য মিলনস্থল তৈরি করে। ভারতের ৫০০টি স্কুলের সাথে অংশীদারিত্বের মাধ্যমে গীতা কেন্দ্রীয় মাধ্যমিক শিক্ষা বোর্ডের জন্য লেখক কর্মশালার উদ্যোগের নেতৃত্ব দিয়েছিলেন।
১৯৯০ সালে পাঁচজন শিশু নিয়ে "কথা ল্যাব স্কুল"টি শুরু হয়েছিল। আজ এটি যে বস্তিতে অবস্থিত, সেখানে এটি সৃজনশীলতার একটি কেন্দ্র। এরা প্রতি বছর পেশাদার তৈরি করে যারা উদ্যোক্তা হয়ে ওঠে এবং তাদের পরিবারকে সাহায্য করে, অথবা উচ্চশিক্ষা গ্রহণ করে। কথার ৮০% এরও বেশি শিশু কলেজে যায়। সম্প্রতি দ্য প্রিন্স অফ ওয়েলস এটি পরিদর্শন করেছিলেন।
সাবিত্রী কাঠেরিয়া

সাবিত্রী কাঠেরিয়া একজন ভারতীয় রাজনীতিবিদ। তিনি ভারতের উত্তরপ্রদেশের ১৭তম বিধানসভার সদস্য ছিলেন। তিনি উত্তরপ্রদেশের ইটাওয়া জেলার ' ভারথানা ' নির্বাচনী এলাকার প্রতিনিধিত্ব করেছেন।
সাবিত্রী কাঠেরিয়া ভারতীয় জনতা পার্টির প্রার্থী হিসেবে উত্তরপ্রদেশ বিধানসভা নির্বাচনে প্রতিদ্বন্দ্বিতা করেছিলেন এবং তার নিকটতম প্রতিদ্বন্দ্বী সমাজবাদী পার্টির কমলেশ কুমার কাঠেরিয়াকে ১,৯৬৮ ভোটের ব্যবধানে পরাজিত করেছিলেন।
থেসনি খান

থেসনি খান হলেন একজন ভারতীয় অভিনেত্রী যিনি মালায়ালাম চলচ্চিত্র এবং টেলিভিশন জগতের পরিচিত মুখ। তিনি নাটকের মঞ্চেও অভিনয় করেন। ১৯৮৮ সালে "ডেইজি" চলচ্চিত্রের মাধ্যমে তিনি অভিনয় জগতে আত্মপ্রকাশ করেন। তিনি চরিত্রাভিনয়ের জন্য ব্যাপকভাবে পরিচিত। ২০২০ সালে, থেসনি মালায়ালাম টিভি চ্যানেলের রিয়েলিটি টিভি অনুষ্ঠান "বিগ বসের" দ্বিতীয় মরসুমের একজন প্রতিযোগী ছিলেন। থেসনি বর্তমানে ইউটিউব চ্যানেল থেজবিনস-এর একজন সক্রিয় তারকা ভ্লগার ।
থেসনির বাবা আলী খান ছিলেন একজন জাদুকর। তার শৈশবকালে, থেসনি বিভিন্ন মঞ্চে পরিচালিত জাদু প্রদর্শনীতে তার বাবাকে সহায়তা করতেন। পরে থেসনি কোচিন কলাভবনে পড়াশোনা করেন।
থেসনি খান মূলত মালয়ালম চলচ্চিত্রে তার অভিনয়ের জন্য পরিচিত। তার অভিনয় জীবন শুরু হয় ১৯৮৮ সালে, যখন তিনি "ডেইজি" চলচ্চিত্রের মুখ্য চরিত্র ডেইজির সহপাঠীর ভূমিকায় অভিনয় করেন। একই বছরে তিনি "আপারান" এবং ভৈষালি (থোজি চরিত্রে) -এই দুই চলচ্চিত্রে অভিনয় করেন। এরপর তিনি "মূন্নাম পক্ষম" চলচ্চিত্রে বানী চরিত্রে অভিনয় করেন।
পরবর্তী বছরগুলোতে থেসনি খান মালয়ালম চলচ্চিত্র জগতের অনেক প্রকল্পে ধারাবাহিকভাবে অভিনয় করেন। ১৯৮৯ সালে তিনি "দশরথম" সিনেমায় একজন নার্সের চরিত্রে অভিনয় করেন। এরপর ১৯৯০ সালে "ইন হরিহর নগর" চলচ্চিত্রে মহাদেবনের প্রেমিকার চরিত্রে অভিনয় করেন। একই বছরে তিনি "শুভযাত্রা, কলিক্কালম, গজকেসরিয়োগম, স্নেহম" এবং "মুখম" সহ আরও অনেক সিনেমায় অভিনয় করেন।
থেসনি ১৯৯১ সালে "গডফাদার" চলচ্চিত্রে মার্সি চরিত্রে অভিনয় করেন। সেই বছর মুক্তিপ্রাপ্ত "কিলুক্কাম্পেট্টি" চলচ্চিত্রে তার বিশেষ উপস্থিতি ছিল। "এন্নুম নান্মাকাল"(১৯৯১) চলচ্চিত্রে তিনি সারদা চরিত্রে অভিনয় করেন।
১৯৯২ সালে তিনি "আয়ালাথে আধেহম, কল্লান কপ্পালিল থানে, এন্নোডু ইষ্টাম কুডামো" এবং "মাই ডিয়ার মুথাচ্চান" সহ আরও আটটি সিনেমায় অভিনয় করেন।
পরবর্তী বছরগুলোতে থেসনি খান "উপ্পুকন্দম ব্রাদার্স (১৯৯৩), কাম্বোলাম (১৯৯৪), কিং সোলোমন (১৯৯৫) এবং কিরীড়মিল্লাথা রাজক্কান্মার (১৯৯৬)" সহ অসংখ্য চলচ্চিত্রে গুরুত্বপূর্ণ ভূমিকা পালন করেন।
২০০০ সালের পর থেকে তিনি বেশিরভাগ ছোট চরিত্রে অভিনয় করেছেন, যেমন "কোচু কোচু সন্তোষাঙ্গাল (২০০০), সুন্দর পুরুষান (২০০১)," এবং "এন্নাটে চিন্থা বিষয়ম (২০০৮)।" তিনি "পোক্কিরি রাজা (২০১০), ডায়মন্ড নেকলেস (২০১২), তাপ্পানা (২০১২)," এবং "পুন্যালান আগরবাত্তিস (২০১৩)" সিনেমাগুলোতেও অভিনয় করেছিলেন।
সাম্প্রতিক বছরগুলোতে তিনি "কামত অ্যান্ড কামত(২০১৩)," "অমর আকবর অ্যান্টনি (২০১৫), ডারভিন্টে পরিণামম (২০১৬), ভাইয়্যা ভাইয়্যা (২০১৪)" এবং "মধুরা রাজা (২০১৯)" সিনেমায় অভিনয় করেছেন।
কালিয়ার শরীফ

পিরান কালিয়ার শরীফ বা কালিয়ার শরীফ দরগাহ বা দরগাহ সাবির পাক হল দরগাহ (সুফি সমাধি) হলো ১৩ শতকের চিশতী ধারার সুফি আলাউদ্দিন সাবির কালিয়ারি ( সাবির পাক ) এর দরগাহ। এটি ভারতের উত্তরাখণ্ডের হরিদ্বার এবং রুরকির কাছে অবস্থিত। এটি ভারতের মুসলিমদের জন্য একটি অত্যন্ত সম্মানিত তীর্থস্থান। হিন্দু ও অন্যান্য ধর্মের অনুসারীদের কাছেও এটি সমানভাবে পবিত্র। দিল্লি সালতানাতের আফগান শাসক ইব্রাহিম লোদী এই দরগাটি নির্মাণ করেছিলেন।
সাবির পাক ছিলেন বাবা ফরিদের ভাগ্নে এবং উত্তরসূরী। একইসাথে চিশতী তরিকার সাবিরিয়া শাখার প্রতিষ্ঠাতাও ছিলেন।
আলাউদ্দিন সাবির কালিয়ারি ১১৯৬ খ্রিস্টাব্দে হেরাতে বাবা ফরিদের বড় বোন জমিলা খাতুনের ঘরে জন্মগ্রহণ করেন। ১২০৪ সালে তাঁর বাবা সৈয়দ আবুল রহিমের মৃত্যুর পর, তাঁর মা তাঁকে পাকপট্টনে বাবা ফরিদের কাছে নিয়ে যান। বাবা ফরিদ তাঁকে শিষ্য হিসেবে গ্রহণ করেন এবং লঙ্গরের দায়িত্ব দেন।
অনেকদিন পর যখন আলাউদ্দিনের মা তাঁর সঙ্গে দেখা করতে আসেন। তিনি তাঁকে দুর্বল দেখে বাবা ফরিদের কাছে এর কারণ জানতে চান। বাবা ফরিদ বলেন, তাকে রান্নাঘরের দায়িত্ব দেওয়া হয়েছিল। তাই খাবারের অভাব হওয়ার কথা নয়।
আলাউদ্দিন ব্যাখ্যা দেন, তিনি রান্নাঘরের দায়িত্বে থাকলেও বাবা ফরিদ তাঁকে সেখান থেকে খাওয়ার কথা বলেননি। তিনি ফাঁকা সময়ে জঙ্গলে গিয়ে খাবার সংগ্রহ করে খেতেন। তাঁর এই ধৈর্য ও ত্যাগ দেখে মুগ্ধ হয়ে বাবা ফরিদ তাঁকে ‘সাবির’ (অর্থ: ‘ধৈর্যশীল’) উপাধি দেন।
১২৫৩ খ্রিস্টাব্দে বাবা ফরিদ তাঁকে কালিয়ারের রক্ষক হিসেবে নিযুক্ত করেন। তারপর আলাউদ্দিন সাবির কালিয়ারি কালিয়ারে পৌঁছান। সেখানেই জীবনের বাকি দিন কাটান। ৬৯০ হিজরি (১২৯১ খ্রিস্টাব্দ) সালের ১৩ রবিউল আউয়ালে তিনি মৃত্যুবরণ করেন।
কালিয়ার শরীফ দরগা কমপ্লেক্সে একটি উল্লেখযোগ্য গুলার গাছ রয়েছে। অনেকে এই গাছের ফল "তাবারুক" হিসেবে নিয়ে যান। বিশ্বাস করে যে এতে আশীর্বাদ (বরকত) পাওয়া যায়। বলা হয়ে থাকে পবিত্র সুফি সাধকরা গুলার গাছের ছায়ায় ধ্যান করতেন।
রুরকি শহরের উপকণ্ঠে অবস্থিত, এই দরগাটি পর্যটক এবং ভক্ত উভয়ের কাছেই একটি শ্রদ্ধেয় গন্তব্য। এর রহস্যময় শক্তির জন্য বিখ্যাত। ভারত এবং বিদেশ থেকে বিভিন্ন ধর্মের লক্ষ লক্ষ ভক্ত আসেন।
শতাব্দীর পর শতাব্দী ধরে, মাজারটিকে ঘিরে একটি ছোট শহর গড়ে ওঠে। পরে এটি পিরান কালিয়ার নামে পরিচিতি লাভ করে। পরবর্তী ইতিহাসে, ভারতের প্রথম বাষ্পীয় ইঞ্জিন ‘মেরি লিন্ড’ (ইংল্যান্ড থেকে বিশেষভাবে আনা) ১৮৫১ সালের ২২ ডিসেম্বর রুরকি থেকে পিরান কালিয়ার পর্যন্ত চলে। এটি ছিল বোম্বাই থেকে থানে পর্যন্ত প্রথম যাত্রীবাহী ট্রেন চলার (১৮৫৩) দুই বছর আগের ঘটনা। বেঙ্গল স্যাপার্সের তত্ত্বাবধানে পরিচালিত এই রেললাইনটি উচ্চ গঙ্গা খালের জলপথ নির্মাণের জন্য পীরান কালিয়ার থেকে ১০ কিলোমিটার (৬.২ মাইল) দূরে মাটি পরিবহনের কাজে ব্যবহৃত হয়েছিল।
পিরান কালিয়াতে উত্তরাখণ্ড বিধানসভা কেন্দ্র আছে। এটি হরিদ্বার লোকসভা কেন্দ্রের অংশ।
প্রতিভা শুক্লা

প্রতিভা শুক্লা একজন ভারতীয় রাজনীতিবিদ এবং উত্তরপ্রদেশ বিধানসভার সদস্য ছিলেন।
তিনি কানপুরের বিলহাউর তহসিলের রাধান গ্রামে জন্মগ্রহণ করেন।
তিনি ১৯৮০ সালে কানপুরের সিএসজেএম বিশ্ববিদ্যালয় থেকে স্নাতকোত্তর ডিগ্রি অর্জন করেন।
প্রাথমিকভাবে তিনি জনসাধারণের মধ্যে মৌলিক সমাজকর্মী হিসেবে কাজ করেন। তিনি ২০০৬ সালে রাজনৈতিক দল বহুজন সমাজবাদী পার্টিতে যোগদান করেন।
স্ট্যাফিলোকোকাল এন্টারাইটিস

স্ট্যাফিলোকক্কাল এন্টারাইটিস হল একটি প্রদাহ যা সাধারণত স্ট্যাফ এন্টারোটক্সিন দ্বারা দূষিত পদার্থ খাওয়া বা পান করার কারণে হয়। ব্যাকটেরিয়া নয়, বিষ ক্ষুদ্রান্ত্রে বসতি স্থাপন করে এবং প্রদাহ এবং ফোলাভাব সৃষ্টি করে। এর ফলে পেটে ব্যথা, খিঁচুনি, পানিশূন্যতা, ডায়রিয়া এবং জ্বর হতে পারে।
যেহেতু মানুষই এর প্রধান উৎস, তাই খাদ্যে অণুজীবের প্রবেশের সবচেয়ে সাধারণ উপায় হল ক্রস-দূষণ। যেসব খাবার বেশি পরিমাণে প্রস্তুত করা হয়, সেগুলোই বেশি ঝুঁকিপূর্ণ।স্ট্যাফিলোকক্কাস অরিয়াস একটি প্রকৃত খাদ্য বিষক্রিয়াকারী জীব। ক্রিম-ভরা বেকড পণ্য, মুরগির মাংস, গ্রেভি, ডিম, মাংসের সালাদ, পুডিং এবং শাকসবজির মতো খাবারে কয়েক ঘন্টা ধরে বৃদ্ধি পেলে এটি একটি তাপ-স্থিতিশীল এন্টারোটক্সিন তৈরি করে। যেসব খাবারে পচনের কোনও লক্ষণ নেই, যেমন দুর্গন্ধ, রঙ, গন্ধ, গঠন বা স্বাদের পরিবর্তন, ইত্যাদি, সেখানে বিষাক্ত পদার্থ বিপজ্জনক পরিমাণে উপস্থিত থাকতে পারে।
এন্টেরাইটিস হলো ক্ষুদ্রান্ত্রের প্রদাহ। এটি সাধারণত ব্যাকটেরিয়া বা ভাইরাস দ্বারা দূষিত খাবার বা পানীয়ের কারণে হয়। ব্যাকটেরিয়া এবং/অথবা বিষ ক্ষুদ্রান্ত্রে বসতি স্থাপন করে এবং প্রদাহ এবং ফোলাভাব সৃষ্টি করে। এর ফলে পেটে ব্যথা, খিঁচুনি, ডায়রিয়া, জ্বর এবং পানিশূন্যতা দেখা দিতে পারে। অন্যান্য ধরণের এন্টারাইটিস রয়েছে, যার মধ্যে রয়েছে: ব্যাকটেরিয়াল গ্যাস্ট্রোএন্টেরাইটিস, "ক্যাম্পাইলোব্যাক্টর" এন্টেরাইটিস, "ই. কোলাই" এন্টেরাইটিস, রেডিয়েশন এন্টেরাইটিস, "সালমোনেলা" এন্টেরাইটিস এবং "শিগেলা" এন্টেরাইটিস।
চন্দ্রা লক্ষ্মণ

চন্দ্রা লক্ষ্মণ একজন ভারতীয় অভিনেত্রী। তিনি ২০০২ সালের তামিল ছবি "মানসেল্লাম" -এর মাধ্যমে অভিনয় জগতে আত্মপ্রকাশ করেন এবং তারপর থেকে তিনি বিভিন্ন মালায়ালাম ও তামিল ছবি এবং টিভি সিরিজে অভিনয় করেছেন। তিনি টিভি ধারাবাহিকে "স্বন্তাম", "মেঘাম", "কোলাঙ্গাল" এবং "কাধালিক্কা নেরামিল্লাইতে" সান্দ্রা নেলিকাদান, রিনি চন্দ্রশেখর, গঙ্গা এবং দিব্যা চরিত্রে অভিনয়ের জন্য সর্বাধিক পরিচিত।
চন্দ্রা লক্ষণ তিরুবনন্তপুরমের একটি ব্রাহ্মণ পরিবারে লক্ষ্মণ কুমার এবং মালতীর ঘরে জন্মগ্রহণ করেন। তার পরিবার পরে চেন্নাইতে চলে আসে, যেখানে তিনি তার স্কুল এবং স্নাতকোত্তর পড়াশোনাও করেন। তিনি চেন্নাইয়ের জে. এন স্কুল, এমজিআর ইনস্টিটিউট অফ হোটেল ম্যানেজমেন্ট এবং মাদ্রাজ বিশ্ববিদ্যালয় থেকে শিক্ষা লাভ করেন। 
তিনি অভিনেতা তোশ ক্রিস্টির সাথে বিবাহবন্ধনে আবদ্ধ। ২০২২ সালের অক্টোবরে তিনি একটি পুত্র সন্তানের জন্ম দেন।
চন্দ্রা একজন প্রশিক্ষিত ভারতনাট্যম নৃত্যশিল্পী। তিনি যখন হোটেল ম্যানেজমেন্ট প্রশিক্ষণ নিচ্ছিলেন, তখন পরিচালক সন্তোষ তাকে দেখেন এবং তার চলচ্চিত্র "মানসেল্লামে" তাকে নেওয়ার সিদ্ধান্ত নেন। 
২০০২ সালের তামিল ছবি "মানসেল্লাম-" এর মাধ্যমে অভিনয় জগতে আত্মপ্রকাশ করেন, যেখানে তিনি ছবির প্রধান অভিনেতা শ্রীকান্তের বোনের চরিত্রে অভিনয় করেন। এই ছবিতে তার অভিনয়ের মাধ্যমে মালায়ালাম চলচ্চিত্র জগতে তার প্রবেশ সম্ভব হয়েছিল। চন্দ্রা পৃথ্বীরাজ সুকুমারন অভিনীত "স্টপ ভায়োলেন্স" (২০০২) চলচ্চিত্রে প্রধান নারী চরিত্রের ভূমিকায় অভিনয় করেছিলেন। পরবর্তীকালে, তিনি "চক্রম", "বলরাম ভার্সেস তারাদাস" এবং "খাকির" মতো মালায়ালাম সিনেমায় বেশ কয়েকটি পার্শ্ব চরিত্রে অভিনয় করেছিলেন। 
তিনি টিভি ধারাবাহিকে অভিনয়ের মাধ্যমে জনপ্রিয় হয়ে ওঠেন। তিনি প্রথম "সোয়ানথাম" ধারাবাহিকে অভিনয় করেন, যেখানে তিনি সান্দ্রা নেল্লিকাদান নামের একজন খলনায়িকা চরিত্রে অভিনয় করেন, যা সমালোচকদের দ্বারা অত্যন্ত প্রশংসিত হয় । এরপর তিনি "দেবীর" মতো ধারাবাহিকে অভিনয় করেন, যেখানে তিনি একটি ঘরোয়া চরিত্রে অভিনয় করেন। এরপর তিনি "নেদুমুদি ভেনু" -তে পুনরায় খলনায়িকা চরিত্রে অভিনয় করেন। "মেঘাম" ছবিতে রিনি চন্দ্রশেখরের চরিত্রে অভিনয়ের জন্য তিনি প্রশংসিত হন এবং বেশ কয়েকটি পুরস্কারও পেয়েছিলেন। তামিল ভাষায়, তিনি বিখ্যাত "কোলাঙ্গাল" - ধারাবাহিকে গঙ্গা চরিত্রে অভিনয়ের পর তিনি খ্যাতি অর্জন করেন। এখানে তিনি অভিনেত্রী দেবযানীর সাথে অভিনয় করেছিলেন। এছাড়াও তিনি জনপ্রিয় ধারাবাহিক "কাধালিক্কা নেরামিল্লাই" এবং "বসন্তাম-" এ যথাক্রমে দিব্যা এবং আখিলা চরিত্রে অভিনয়ের জন্য সুপরিচিত। তিনি কিছু বিজ্ঞাপনেও অভিনয় করেছেন। তিনি সেরা নেতিবাচক চরিত্রের জন্য এশিয়ানেট টেলিভিশন পুরস্কার (২০০৫, ২০০৬) সহ বেশ কয়েকটি প্রশংসা জিতেছেন।
অনিতা কমল

অনিতা কমল একজন ভারতীয় রাজনীতিবিদ। তিনি ভারতের উত্তরপ্রদেশের ১৭তম বিধানসভার সদস্য ছিলেন। তিনি উত্তরপ্রদেশের আম্বেদকর নগর জেলার আলাপুর (বিধানসভা কেন্দ্র) প্রতিনিধিত্ব করেছেন। তিনি ভারতীয় জনতা পার্টির সদস্য।
কমল ২৩শে মার্চ ১৯৮৬ সালে উত্তরপ্রদেশের আম্বেদকর নগর জেলার খাতামিপুর গ্রামে বাবা রাম পরীতের ঘরে জন্মগ্রহণ করেন। ২০০৬ সালে তিনি অবধেশ কুমারকে বিয়ে করেন। এই দম্পতির দুজন ছেলে রয়েছে। তিনি তফসিলি জাতি (চামার) সম্প্রদায়ের অন্তর্ভুক্ত। ২০১০ সালে তিনি বাবা বড়ুয়া দাস মহাবিদ্যালয় মারুইয়া আশ্রমে (অবধ বিশ্ববিদ্যালয়) যোগ দেন এবং স্নাতকোত্তর ডিগ্রি অর্জন করেন।
কমল এক মেয়াদের জন্য বিধায়ক ছিলেন। প্রথম প্রচেষ্টাতেই তিনি বিধানসভা নির্বাচনে জয়লাভ করতে সফল হন। উত্তরপ্রদেশের ১৭তম বিধানসভা (২০১৭) নির্বাচনে, তিনি সমাজবাদী পার্টির প্রার্থী সঙ্গীতাকে ১২,৫১৩ ভোটের ব্যবধানে পরাজিত করেন।
স্মিনু জিন্দাল

স্মিনু জিন্দাল (জন্ম: ১৮ই জানুয়ারী ১৯৭৩) একজন ভারতীয় শিল্পপতি। তিনি জিন্দাল এসএডব্লিউ লিমিটেডের ব্যবস্থাপনা পরিচালক এবং স্বয়ম-এর প্রতিষ্ঠাতা-চেয়ারপার্সন, এটি স্মিনু জিন্দাল ট্রাস্ট এবং ভারতের শীর্ষস্থানীয় অ্যাক্সেসিবিলিটি রাইটস সংগঠনের একটি উদ্যোগ। তিনি ২০০১ সালে ইন্দ্রেশ বাত্রার সাথে বিবাহ বন্ধনে আবদ্ধ হন। তাঁদের দুই পুত্র সন্তান, অনভ বাত্রা এবং অর্জন বাত্রা। তিনি ২২ বিলিয়ন মার্কিন ডলারের ওপি জিন্দাল গ্রুপের সদস্য।
স্মিনু জিন্দাল ২০০১ সালের ফেব্রুয়ারিতে জিন্দাল এসএডব্লিউ লিমিটেডের ব্যবস্থাপনা পরিচালক হিসেবে নিযুক্ত হন। তিনি ২০১১ সালের অক্টোবর থেকে ২০১৬ সালের আগস্ট মাস পর্যন্ত হেক্সা ট্রেডেক্স লিমিটেডের ব্যবস্থাপনা পরিচালকের পদেও অধিষ্ঠিত ছিলেন। তিনি ২০০৭ সাল থেকে "অ্যাসোচেম ন্যাশনাল কাউন্সিল অন আয়রণ অ্যাণ্ড স্টিল"-এর চেয়ারপারসন।
স্মিনু রাজস্থানের জয়পুরের মর্যাদাপূর্ণ মহারানি গায়ত্রী দেবী গার্লস পাবলিক স্কুল এবং নতুন দিল্লির প্রেজেন্টেশন কনভেন্ট সিনিয়র সেকেণ্ডারি স্কুলে পড়াশোনা করেছেন। এরপর তিনি নতুন দিল্লির শ্রী রাম কলেজ অফ কমার্স (এসআরসিসি) থেকে বাণিজ্যে স্নাতক ডিগ্রি অর্জন করেন।
১১ বছর বয়সে, জয়পুর থেকে নতুন দিল্লি যাওয়ার সময় তিনি একটি দুর্ঘটনার শিকার হন, যার ফলে জীবনের বাকি সময় তাঁকে হুইলচেয়ারের সাহায্যেই চলাফেরা করতে হবে।
স্মিনু জিন্দাল ১৯ বছর বয়সে জিন্দাল এসএডব্লিউ লিমিটেডের একটি লোকসানে চলা কারখানায় ব্যবস্থাপনা প্রশিক্ষণার্থী হিসেবে (১লা আগস্ট ১৯৯২ থেকে ৩০শে জুন ১৯৯৪) যোগদান করেন। এরপর তাঁকে সেখানে নির্বাহী-কর্পোরেট প্ল্যানিং পদে উন্নীত করা হয় (১লা জুলাই ১৯৯৪ থেকে ৩১শে মার্চ ১৯৯৫)।
কোম্পানির সহযোগী প্রতিষ্ঠান জিন্দাল আইটিএফ (জেআইটিএফ) আরবান ইনফ্রাস্ট্রাকচারের অধীনে নগর উন্নয়ন, গার্হস্থ্য পরিবহন এবং সরবরাহ সহ নতুন ব্যবসায়িক ক্ষেত্রগুলিতে কোম্পানিকে উদ্যোগ নিতে স্মিনু জিন্দাল সহায়তা করেছিলেন।
২০০০ সালের অক্টোবরে, এসজেসিটি একটি ওয়েব-পোর্টাল হিসেবে 'স্বয়ম' উদ্যোগ চালু করে।
তিনি ভারত সরকারের প্রতিবন্ধী ব্যক্তিদের কল্যাণে জাতীয় পুরস্কার কমিটির জুরি সদস্য ছিলেন।
দুর্গা কৃষ্ণা

দুর্গা কৃষ্ণা একজন ভারতীয় অভিনেত্রী যিনি মূলতমালায়ালাম চলচ্চিত্র জগতে তার অভিনয়ের জন্য পরিচিত। 
জন্মসূত্রে দুর্গা ভারতের কেরালার কোঝিকোরের বাসিন্দা। 
৫ এপ্রিল ২০২১ তারিখে, দুর্গা কৃষ্ণা তার নিজ অভিনীত "কনফেশনস অফ আ কাকু" চলচ্চিত্রের প্রযোজক অর্জুন রবীন্দ্রনকে বিয়ে করেন। 
দুর্গা কৃষ্ণা একজন ভারতীয় অভিনেত্রী, যিনি মালয়ালম চলচ্চিত্রে তার অভিনয় দক্ষতার মাধ্যমে খ্যাতি অর্জন করেছেন। ২০১৭ সালে তিনি চলচ্চিত্র জগতে পা রাখেন। তার প্রথম চলচ্চিত্র ছিল "ভিমানম", যেখানে তিনি জানকী চরিত্রে অভিনয় করেন। এই চলচ্চিত্রের মাধ্যমে তিনি দর্শকদের মধ্যে নিজের ছাপ ফেলেন।
পরের বছর, ২০১৮ সালে, তিনি "প্রেতম ২" চলচ্চিত্রে অভিনয় করেন যেখানে তইনি অনু থাঙ্কম পওলোস নামক চরিত্রের ভূমিকা পালন করেন।
২০১৯ সালে দুর্গা কৃষ্ণা দুটি চলচ্চিত্রে অভিনয় করেন যাদের মধ্যে একটি হল "কুট্টিমামা" যেখানে তিনি 'অঞ্জলি জুনিয়র' চরিত্রে অভিনয় করেন। এই বছরে তার দ্বিতীয় চলচ্চিত্র "লাভ অ্যাকশন ড্রামা" -তে তিনি 'স্বাথী' নামক ছোট চরিত্রে চরিত্রে অভিনয় করেন।
২০২১ সালে মুক্তি পায় তার আরেকটি গুরুত্বপূর্ণ চলচ্চিত্র "কনফেশনস অফ এ কাকু", যেখানে তিনি 'শেরিন' চরিত্রে অভিনয় করেন।
২০২২ সালে দুর্গা কৃষ্ণা তার অভিনয় জীবনের আরও গুরুত্বপূর্ণ অধ্যায় রচনা করেন। তিনি "উদাল" সিনেমায় 'শাইনি' চরিত্রে অভিনয় করেন। একই বছরে তিনি তার প্রথম এবং একমাত্র কন্নড় চলচ্চিত্র "টুয়েন্টি ওয়ান আওয়ার্স"-এ 'মাধুরী মেনন' চরিত্রে অভিনয় করেন। এছাড়াও, "কুদুক্কু ২০২৫" সিনেমায় 'ইভ' চরিত্রে এবং "কিং ফিশ" সিনেমায় 'কালিন্দি পওল' চরিত্রে অভিনয় করেন।
২০২৩ সালে তিনি "অনুরাগম" সিনেমায় 'নীথা' চরিত্রে অভিনয় করেন।
২০২৪ সালেও দুর্গা কৃষ্ণার ব্যস্ত অভিনয় জীবন অব্যাহত রাখেন। তিনি "আইয়ার ইন আরাবিয়া" সিনেমায় 'সায়রা' চরিত্রে এবং "মনোরথঙ্গল" চলচ্চিত্রের একটি স্ব্ল্প অব্ধির চরিত্র নবিসার ভূমিকায় অভিনয় করেন। একই বছরে মুক্তি পায় "ওরু অন্বেসনাথিন্তে থুড়ক্কম" চলচ্চিত্রে তিনি উপস্থিত ছিলেন।
তাছাড়া, দুর্গা কৃষ্ণা আগামী দিনে "রাম" চলচ্চিত্রে মীরা চরিত্রে অভিনয় করবেন বলে জানা গেছে।
শান্তি কৃষ্ণা

শান্তি কৃষ্ণা হলেন একজন ভারতীয় অভিনেত্রী যিনি মালায়ালাম এবং তামিল ছবিতে মুখ্য ভূমিকায় অভিনয়ের জন্য পরিচিত। ১৯৮০ এবং ১৯৯০-এর দশকে তিনি একজন তারকা অভিনেত্রী ছিলেন। "চকোরাম" (১৯৯৪) ছবিতে শারদাম্মিনী চরিত্রে অভিনয়ের জন্য তিনি শ্রেষ্ঠ অভিনেত্রী হিসাবে কেরালা রাজ্য চলচ্চিত্র পুরস্কার জিতেছিলেন। শান্তি পরপর তিনবার শ্রেষ্ঠ অভিনেত্রী হিসাবে কেরালা রাজ্য টেলিভিশন পুরস্কার পেয়েছেন। সাময়িক বিরতির পর চলচ্চিত্র জগতে তার প্রত্যাবর্তন চলচ্চিত্র মালায়ালাডুতে তার অভিনয়ের জন্য তিনি তিনি শ্রেষ্ঠ পার্শ্ব অভিনেত্রী হিসাবে ফিল্মফেয়ার পুরস্কার জিতেছিলেন।
শান্তির জন্ম বোম্বেতে অবস্থিত একটি পালক্কড় আইয়ার পরিবারে। তার বাবা-মা হলেন আর. কৃষ্ণা এবং কে. শারদা। তিনি মুম্বাইয়ের এসআইইএস কলেজ এবং জেনারেল এডুকেশন একাডেমিতে তার শিক্ষাজীবন সম্পন্ন করেন। তার তিন ভাই আছে, শ্রীরাম, সতীশ এবং চলচ্চিত্র পরিচালক সুরেশ কৃষ্ণা । 
তার প্রথম তামিল ছবি ছিল "পনির পুষ্পাঙ্গল"। বিয়ের পর তিনি চলচ্চিত্র জগৎ থেকে বিরতি নেন, কিন্তু ১৯৯১ সালে "নয়ম ব্যক্তিমাক্কুন্নু" সিনেমার মাধ্যমে তিনি আবারো অভিনয় জগতে ফিরে আসেন। তিনি "চকোরাম" (১৯৯৪) ছবিতে অভিনয়ের জন্য সেরা অভিনেত্রী হিসাবে কেরালা রাজ্য চলচ্চিত্র পুরস্কার জিতেছিলেন। ১৯৯৭ সালে তিনি মালায়ালাম চলচ্চিত্রে অভিনয় করা বন্ধ করে দেন। তিনি মালায়ালাম চলচ্চিত্র পুরস্কারে জুরি সদস্য হিসেবে দায়িত্ব পালন করেছিলেন। তিনি 2017 সালে "ইয়ান্দুকালুদে নাট্টিল ওরিদাভেলা" সিনেমার মাধ্যমে পুনরায় চলচ্চিত্র জগতে প্রত্যাবর্তন করেন।
শান্তি কৃষ্ণা ১৯৮৪ সালে মালায়ালাম অভিনেতা শ্রীনাথকে বিয়ে করেন। কিন্তু ১৯৯৫ সালে এই দম্পতির বিবাহবিচ্ছেদ ঘটে। তিনি ১৯৯৮ সালে রাজীব গান্ধী গ্রুপ অফ ইনস্টিটিউশনের সেক্রেটারি সদাশিবন বাজোরের সাথে বিবাহ বন্ধনে আবদ্ধ হন। তাদের দুটি সন্তান, মিতুল এবং মিতালি। ২০১৬ সালে এই দম্পতির বিবাহবিচ্ছেদ হয়। তিনি কিছুদিন মার্কিন যুক্তরাষ্ট্রে ছিলেন এবং পরে বেঙ্গালুরুতে ফিরে আসেন।